Στα 11 τελευταία λεπτά οι Μάτζικ δεν 'έδωσαν' καλάθι στον Αντετοκούνμπο | Contra.gr\nΣτα 11 τελευταία λεπτά οι Μάτζικ δεν 'έδωσαν' καλάθι στον Αντετοκούνμπο\nΙστορικά στο μπάσκετ, οι πέντε κερδίζουν τον έναν. Έτσι οι Μάτζικ νίκησαν τους Μπακς, στην πρεμιέρα των playoffs και οι Μπλέιζερς τους Λέικερς, με τους μεν να κρατούν τον Γιάννη Αντετοκούνμπο μακριά από το καλάθι και τους δε να αφήνουν τον ΛεΜπρον Τζέιμς να παλεύει μόνος του.\nΟ Νίκολα Βούιτσιτς ήταν παντού, στη μεγάλη έκπληξη της πρεμιέρας των φετινών playoffs στο ΝΒΑ, τη νίκη του Ορλάντο επί του Μιλγουόκι. Ο Γιάννης Αντετοκούνμπο δεν έβαλε καλάθι, στα 11 τελευταία λεπτά του ματς. AP/KIM KLEMENT\nΑν το δεις γενικά το θέμα, όταν σου συμβαίνει κάτι για πρώτη φορά -άρα δεν υπάρχει πρότερο παράδειγμα να σε βοηθήσει να καταλάβεις προς τα ποια κατεύθυνση πρέπει να κινηθείς, για να πάρεις αυτό που θες- την απάντηση αναλαμβάνει να τη δώσει η ζωή. Συνήθως δε, το αποτέλεσμα δεν είναι από αυτά που σου αρέσουν.\nΣτα θετικά, έχεις μόλις αποκτήσει την εμπειρία που έλειπε και άρα μια καλύτερη τύχη, για την επόμενη φορά. Άρα, περίμενε λίγο για να δούμε πώς θα αντιδράσουν οι Μπακς και οι Λέικερς στο χουνέρι που τους ‘βρήκε’ στον πρώτο αγώνα για τα φετινά playoffs. Που θα θυμάσαι ότι διεξάγονται στη ‘φούσκα’ του Ορλάντο και άρα δεν υπάρχει πλεονέκτημα έδρας. Όπως είχε προειδοποιήσει ο Στέφεν Κάρι εδώ και μέρες “μολονότι σιχαίνομαι να κάνω προβλέψεις, ειδικά σε ό,τι αφορά τον τρόπο που θα ολοκληρωθεί φέτος η σεζόν στο ΝΒΑ, το σενάριο αυτό κυριολεκτικά σημαίνει πως όλοι μπορούν να ζήσουν εκπλήξεις. Είμαι προετοιμασμένος για όλα, ως φαν”. Να τον ακούς τον Στέφεν.\nΗ ήττα των κορυφαίων σε ανατολική και δυτική περιφέρεια, στον πρώτο αγώνα για τη φετινή (ιδιαίτερη) postseason ήταν η πρώτη φορά, μετά τη σεζόν 2002-03 που αμφότεροι έχασαν στην πρεμιέρα των playoffs.\nΟι αναλυτές εξηγούν πως το surprise του Μιλγουόκι από το Ορλάντο είναι μεγαλύτερη έκπληξη από αυτό του Πόρτλαντ, στην πλάτη των Λέικερς και για αυτό θα αρχίσουμε με τα ‘Ελάφια’, που ουσιαστικά είχαν εξασφαλισμένη την κορυφή της Ανατολής πριν ταξιδέψουν στην Disney World και από ό,τι φάνηκε, η βεβαιότητα ‘πείραξε’ το μυαλό τους (βλ. 3-5 το ρεκόρ των seeding games). Με το 'καλημέρα' το αουτσάιντερ είχε ήδη προηγηθεί 51-33.\nΟι Μάτζικ είχαν χάσει σε όλα τα προηγούμενα, φετινά, ματς που είχαν δώσει με τους Μπακς και σε κάθε ένα από αυτά, ο Γιάννης Αντετοκούνμπο και η παρέα του είχαν κυριαρχήσει απόλυτα (με μέσο όρο διαφοράς τους 17 πόντους). Και αν ο Greek Freak έκανε ό,τι συνηθίζει να κάνει. Ή τουλάχιστον σχεδόν. Είχε 31 πόντους, με ποσοστά όμως, που δεν τα λες και περίφημα, καθώς μέτρησε 9/18 δίποντα, 3/7 τρίποντα και 4/9 βολές, άρπαξε 17 ριμπάουντ, πέρασε 7 ασίστ και έκανε 5 λάθη, σε 34 λεπτά. Ο δεύτερος σκόρερ της ομάδας του ήταν ο Τζορτζ Χιλ. Είχε 16 πόντους. Κάτσε όμως, γιατί σου είπα κάτι ανακριβές.\nΣτο πρώτο παιχνίδι του, σε μια εβδομάδα, ο MVP της περασμένης σεζόν δεν έβαλε καλάθι, στα 11 τελευταία λεπτά του αγώνα.\nΌσο κυλούσε δε, το χρονόμετρο τόσο αυξανόταν ο εκνευρισμός του -όπως φαινόταν ξεκάθαρα στο πρόσωπο του. Ο κύριος λόγος του 122-110 των 'Μάγων'έχει ονοματεπώνυμο: Νίκολα Βούτσεβιτς.Έκανε ρεκόρ καριέρας -στα playoffs- με 35 πόντους. Είχε 16 έως τα μέσα της β' περιόδου (και το 51-33) και 14 στην τρίτη, απέναντι σε πιο κοντούς αμυντικούς που τους έκανε ό,τι ήθελε στη ρακέτα (10/16), ενώ τους ψηλότερους τους κέρδιζε στο τρίποντο (5/8).\n'Κατέβασε' και 14 ριμπάουντ και έκανε την ομάδα που οι ειδικοί έλεγαν πως θα χάσει με τουλάχιστον 14 πόντους, νικητές. Μετά είπε "δεν μας νοιάζει τι λένε για εμάς. Κάνουμε focus στον εαυτό μας και έτσι παίξαμε εκπληκτικά και στις δυο άκρες του γηπέδου".\n"Προφανώς και επικεντρώσαμε στο να κάνουμε δύσκολο το παιχνίδι για τον Γιάννη και να προστατεύσουμε τη ρακέτα. Αυτό είναι κάτι που επιτύχαμε, ως ομάδα. Ο Γκάρι Κλαρκ έκανε εξαιρετική δουλειά πάνω στον Αντετοκούνμπο και όλοι οι άλλοι καταφέραμε να τον βοηθήσουμε".\nΣτα άλλα αποδυτήρια, ο Χιλ συνέστησε να ψάξουν οι Μπακς στη ψυχή τους τη έχει πάει λάθος. Ο Αντετοκούνμπο έκρινε ότι δεν χρειάζεται να το φτάσουν εκεί. "Αρκεί να βάλουμε περισσότερα σουτ", από τα 14/42 που είχαν από το τρίποντο. Έχω την αίσθηση πως ο συνδυασμός μπορεί να οδηγήσει κάπου. Αλλά δεν παίζω στο Μιλγουόκι. Ας πάμε σε εκείνους που παίζουν. Για παράδειγμα, στον Μπρουκ Λόπεζ που κοπάνησε μια καρέκλα και μετά την κλώτσησε, για να ξεσπάσει κάπου για όσα ζούσε. Tι ζούσε; Ήταν αυτός που υποτίθεται πως έπρεπε να περιορίσει τον Βούτσεβιτς.\nΝα σου πω ότι οι Μάτζικ είχαν και απουσίες. Ο Άαρον Γκόρντον είναι εκτός με τράβηγμα στον προσαγωγό και ο Μάικλ Κάρτερ Ουίλιαμς έχει διάστρεμμα. Ο πρώτος αναμένεται να επιστρέψει νωρίτερα του δεύτερου. Θα σε αφήσω με τον Εβάν Φουρνιέ που δεν είχε βάλει πόντο έως τα τρίποντα στο τέλος.\nΠάμε τώρα, και στους Λέικερς.\nΟι Μπλέιζερς (νίκησαν 100-93) έρχονταν με κεκτημένη ταχύτητα από τους αγώνες που εξασφάλισαν τη συμμετοχή τους στα playoffs. Είχαν νικήσει τους 7 από τους εννέα τελευταίους αγώνες και είχαν αυτό που στο χωριό μου λένε, poise. Το παρεάκι των ΛεΜπρον Τζέιμς και Άντονι Ντέιβις κατάφερε να προηγηθεί με έξι πόντους, επτά λεπτά πριν το τέλος του ματς. Μετά επέτρεψε στο Πόρτλαντ να κάνει ό,τι κάνει από την ημέρα που πάτησε το πόδι του στο Ορλάντο: να επιστρέψει, με σερί 8-0.\nΗ αλήθεια είναι πως δεν εξεπλάγη και κανείς όταν ο Ντάμιαν Λίλαρντ (34 πόντοι) ευστόχησε στο τρίποντο που έβαλε σε αυτό το διάστημα. Σου εξήγησα ενδελεχώς πώς έχει εξελιχθεί η Dame Time από ξέσπασμα στην τέταρτη περίοδο, σε ξέσπασμα ενός ολόκληρου μήνα .\nΌπως ο Αντετοκούνμπο, έτσι και ο ΛεΜπρον Τζέιμς πάλευε μόνος του, στην πρώτη του παρουσία σε postseason ως 'Λιμνάνθρωπος' -και την επιστροφή της θρυλικής ομάδας μετά το 2013. Έκανε ό,τι δεν έχει κάνει ποτέ άλλος στα playoffs (είχε τουλάχιστον 20 πόντους -23-, τουλάχιστον 15 ριμπάουντ -17- και τουλάχιστον 15 ασίστ -16), για το 24ο triple double της καριέρας του σε αυτό το κομμάτι της σεζόν, αλλά πέραν τούτου ουδέν.\nΧαρακτηριστικά, το έτερον ήμισυ (ο Ντέιβις των 28 πόντων και των 11 ριμπάουντ) είχε 8/24 σουτ (33%). Συνολικά, αυτή η βραδιά ήταν από τις χειρότερες των ‘Λιμνανθρώπων’ σε ό,τι αφορά τα ποσοστά τους. Βασικά, ήταν μια από τις χειρότερες εμφανίσεις ομάδες στην ιστορία των playoffs. Ένα θα σου πω: είχαν 5/32 τρίποντα, που είναι το δεύτερο χειρότερο ποσοστό από την πρώτη μέρα της postseason, σε ό,τι αφορά τις ομάδες που πήραν τουλάχιστον 30 προσπάθειες από την περιφέρεια. Την ίδια ώρα, οι Λίλαρντ, Καρμέλο Άντονι και Γκάρι Τρεντ έδιναν το ένα τρίποντο, μετά το άλλος.\nΤώρα καταλαβαίνεις πώς οι Μπλέιζερς προηγήθηκαν με 16 πόντους στο πρώτο ημίχρονο. Για να στο κάνω ακόμα πιο εύκολο, ο Έιβερι Μπράντλι είναι ο τύπος που 'χουν οι Λέικερς για να αναλαμβάνει τον Λίλαρντ. Μόνο που ο Έιβερι Μπράντλι αποφάσισε να μην ακολουθήσει την ομάδα του στη 'φούσκα'. Και αυτό εξελίσσεται σε πρόβλημα.\nNBA BUCKS LAKERS MAGIC BLAZERS ΓΙΑΝΝΗΣ ΑΝΤΕΤΟΚΟΥΝΜΠΟ ΛΕΜΠΡΟΝ ΤΖΕΙΜΣ ΗΠΑ


Ασύμμετρες λυκοφιλίες στο τετράπλευρο Ρωσία-Τουρκία-Άσαντ-Ιράν ~ Αnalysts for Change\nΤο σιϊτικό Ιράν, ο σημαντικότερος σύμμαχος του καθεστώτος Άσαντ από κοινού με τη Ρωσία, κράτησε αρχικά μία διφορούμενη στάση στην απόφαση του ΟΗΕ για την Συρία. Η απόφαση προβλέπει εκεχειρία 30 ημερών στην εμπόλεμη χώρα, με εξαίρεση τις περιοχές που ελέγχει ακόμα το Ισλαμικό Κράτος. Είχαν προηγηθεί σφοδροί βομβαρδισμοί του συριακού καθεστώτος στην πόλη Γούτα, στα περίχωρα της Δαμασκού, που προκάλεσαν εκατοντάδες θύματα και στον άμαχο πληθυσμό.\nΕκπρόσωπος των ιρανικών ενόπλων δυνάμεων δήλωσε πως η Τεχεράνη «θα σεβαστεί την εκεχειρία«, όχι όμως στις περιοχές όπου δραστηριοποιούνται «τρομοκράτες». Φυσικά δεν αναφέρονταν μόνο στο Ισλαμικό Κράτος αλλά και στις οργανώσεις του φανατικού σουνιτικού Ισλάμ που υποστηρίζει η Άγκυρα στην Συρία. Πολλές από αυτές έχουν διασυνδέσεις με την Αλ Νούσρα, το συριακό παρακλάδι της Αλ Κάιντα και παλαιότερα με το ίδιο το ISIS.\nΠαρόλο που υποστήριξαν διαφορετικά στρατόπεδα στον συριακό εμφύλιο, η σύμπλευση της Άγκυρας με την Τεχεράνη δεν πέρασε μείζονα κρίση. Η εισβολή της Τουρκίας στην κουρδική Αφρίν στην Συρία φάνηκε να αλλάζει τα δεδομένα. Το Ιράν ζήτησε τον γρήγορο τερματισμό της στρατιωτικής επιχείρησης, προειδοποιώντας την Άγκυρα ότι κινδυνεύει να εμπλακεί σε έναν «πόλεμο φθοράς«. Φυσικά ο Ταγίπ Ερντογάν αγνόησε τις προειδοποιήσεις των Ιρανών και κλιμάκωσε τους βομβαρδισμούς στο Αφρίν.\nΗ περίπτωση, όμως, του Αφρίν διαφέρει από το Κιρκούκ. Οι Κούρδοι του YPG δεν υποστηρίζουν την δημιουργία ενός ανεξάρτητου κουρδικού κράτους, όπως ο Μασούντ Μπαρζανί στο Ιράκ. Μιλούν για αυτονομία εντός της Συρίας, κάτι που βρίσκει σύμφωνο ακόμα και τον Μπασάρ αλ Άσαντ. Η Τεχεράνη δεν εγκατέστησε στρατεύματα κατοχής στο Κιρκούκ μετά το τέλος των επιχειρήσεων. Η πλούσια σε πετρέλαιο επαρχία του Ιράκ πέρασε στον έλεγχο της ιρακινής κυβέρνησης.\nΟι Ιρανοί γνωρίζουν πως οι Τούρκοι ήρθαν για να μείνουν στο Αφρίν. Ο Ερντογάν έχει εδαφικές βλέψεις έναντι της Συρίας και δεν έχει εγκαταλείψει τα σχέδια για απομάκρυνση του Άσαντ από την εξουσία. Πολλοί από τους ισλαμιστές μαχητές που πολεμούν στο πλευρό του τουρκικού στρατού, είναι υπεύθυνοι για σφαγές σιιτών στην Συρία και στο Ιράκ. Είναι λόγοι, για τους οποίους το Ιράν δεν επιθυμεί τη νίκη του τουρκικού στρατού στο Αφρίν.\nΤο μεγάλο ερώτημα είναι αν θα έχουμε μία οριστική ρήξη ανάμεσα στην Τουρκία και το Ιράν. Η Τεχεράνη θα εξακολουθήσει να στηρίζει τον Μπασάρ αλ Άσαντ, αλλά δύσκολα θα φτάσει στο σημείο να διαρρήξει τις σχέσεις της με την Άγκυρα. Προτεραιότητα για το σιιτικό καθεστώς είναι να αντιμετωπίσει το αντιϊρανικό μέτωπο που διαμορφώνει στην περιοχή η κυβέρνηση Τραμπ, το Ισραήλ και το σουνιτικό βασίλειο της Σαουδικής Αραβίας. Το Ιράν δεν έχει επομένως την πολυτέλεια να ανοίξει μέτωπο και με την Τουρκία. Θα εξακολουθήσει να έχει καλές σχέσεις με την κυβέρνηση Ερντογάν για να μην απομονωθεί εντελώς από τα σουνιτικά μουσουλμανικά κράτη, όπως επιθυμεί η Σαουδική Αραβία.\nΠρέπει να σημειωθεί πως πρώτα η κυβέρνηση Ερντογάν έσπασε σε ανύποπτο χρόνο τον πολυετή διπλωματικό αποκλεισμό της Τεχεράνης. Τον Μάιο του 2010 οι κυβερνήσεις της Τουρκίας, του Ιράν και της Βραζιλίας κατέληξαν σε μία συμφωνία ανταλλαγής ουρανίου και άλλων πυρηνικών καυσίμων. Ήταν ο προπομπός της ιστορικής συμφωνίας για το πυρηνικό πρόγραμμα του Ιράν που θα ακολουθούσε μερικά χρόνια μετά.\nΔεν δίνουμε αρκετές πιθανότητες στο σενάριο να πάρει ο ίδιος ο Ερντογάν το ρίσκο να συγκρουστεί με το Ιράν. Οι σχέσεις της Άγκυρας με το Ισραήλ, την Αίγυπτο και άλλα αραβικά κράτη έχουν επιδεινωθεί. Ακόμα και αν ο Τούρκος πρόεδρος κάνει στροφή 180 μοιρών και στραφεί εναντίον της Τεχεράνης, γνωρίζει πως δύσκολα θα κερδίσει την εμπιστοσύνη του Μπέντζαμιν Νετανιάχου και του Σαουδάραβα βασιλιά. Όσον αφορά το καθεστώς Σίσι στην Αίγυπτο, η κυβέρνηση Ερντογάν δεν έχει τον παραμικρό δίαυλο επικοινωνίας μαζί του.\nΠράγματι, το συριακό καθεστώς με τις απώλειες που προκάλεσαν οι βομβαρδισμοί στην Γούτα έφερε ακόμα και τη Ρωσία σε δύσκολη θέση. Η ρωσική κυβέρνηση αποφάσισε να σταματήσει τον Άσαντ, όπως είχε ζητήσει πριν ο Τσαβούσογλου λίγες μέρες πριν. Όμως, ο Πούτιν δεν «σταματά τον Ερντογάν». Εξαιρεί το Αφρίν από την εκεχειρία, προς μεγάλη ικανοποίηση της Τουρκίας. Προηγουμένως ο Ρώσος πρόεδρος είχε αποτρέψει το καθεστώς Άσαντ από την αποστολή στρατευμάτων του τακτικού στρατού της Συρίας στην βομβαρδισμένη από τον τουρκικό στρατό κουρδική πόλη.\nΗ Ρωσία αποφασίζει να διευκολύνει την Τουρκία στην Συρία ακόμα μία φορά. Από την άλλη πλευρά, η Ουάσιγκτον σήκωσε τους τόνους, πιέζοντας την Άγκυρα να σταματήσει την εισβολή στο Αφρίν. Το Ιράν και το καθεστώς Άσαντ, πάντως, βλέπουν με μεγάλη ανησυχία την όλο και μεγαλύτερη σύμπλευση της Ρωσίας με την Τουρκία στο συριακό μέτωπο. Δεν έχουν, όμως, πολλά περιθώρια αντίδρασης έναντι της Μόσχας. Όσο συνεχίζεται η σύμπλευση Ρωσίας-Τουρκίας στην Συρία, το ενδεχόμενο μίας ρήξης στις σχέσεις Τεχεράνης και Άγκυρας μάλλον αποκλείεται.


ΙΣΤΟΡΙΚΟ ΗΜΕΡΟΛΟΓΙΟ ΠΙΕΡΙΑΣ - 31 Αυγούστου (Επιμέλεια: Ανέστης Ι. Κοκκινίδης Δάσκαλος - M. A. Lond.)\nΑρχική σελίδαHomeΙΣΤΟΡΙΚΟ ΗΜΕΡΟΛΟΓΙΟ ΠΙΕΡΙΑΣ - 31 Αυγούστου (Επιμέλεια: Ανέστης Ι. Κοκκινίδης Δάσκαλος - M. A. Lond.)\n1951-Από το υπουργείο Εσωτερικών διατίθεται το ποσό των 28 εκατ. δρχ. προς τη νομαρχία Πιερίας, προκειμένου να γίνουν έργα προσωπικής εργασίας, σύμφωνα με την εφημερίδα “Η Φωνή της Βορείου Ελλάδος” (φύλλο 1-9-1951, σελ. 1).\n1969-Εγκαίνια της νέας γυναικολογικής-μαιευτικής κλινικής της Ζήνας Θωμαΐδου στο ισόγειο της κλινικής του συζύγου της, Ηλία Θωμαΐδη. (Νέα Εποχή, 30-8-1969, σελ. 4)\n2008-Ο υπουργός ΠΕΧΩΔΕ, Γιώργος Σουφλιάς, πατά το κουμπί που προκαλεί την πρώτη έκρηξη για τη διάνοιξη της μεγαλύτερης οδικής σήραγγας της Ελλάδας, στα Τέμπη. Η σήραγγα Τ2 είναι διπλού κλάδου και κάθε κλάδος έχει μήκος 6.100 μέτρα. Επιπλέον, κατασκευάζονται τα μέτωπα για τη διάνοιξη και των άλλων δύο σηράγγων, της Τ1 μήκους 1.900 μέτρων και της Τ3 μήκους 3.200 μέτρων, ανά κλάδο, για τη διέλευση του Πλαταμώνα. Το έργο είναι συνολικού κόστους 1,3 δις ευρώ και η κατασκευή του θα διαρκέσει 4,5 χρόνια. (Newsroom ΔΟΛ, 31-8-2008, με πληροφορίες από ΑΠΕ-ΜΠΕ)\n1963-Απεβίωσε σε ηλικία 80 ετών ο πρόεδρος της Κοινότητας Μακρυγιάλου (1951), Κωνσταντίνος Λαμπριανίδης.\n1983-Πεθαίνει σε ηλικία 83 ετών ο πρώην πρόεδρος του Εργατικού Κέντρου Κατερίνης και πρόεδρος των καπνεργατών, Χαράλαμπος Τερζόπουλος του Παντελή. Είχε γεννηθεί στη Φάτσα του Πόντου.\n1957-Η διοίκηση του Εργατικού Κέντρου Πιερίας αποστέλλει τηλεγράφημα, όπου διαμαρτύρεται για τη μελετώμενη μετάθεση της μοναδικής νοσοκόμου του ΙΚΑ Κατερίνης στη Θεσσαλονίκη. Στο τηλεγράφημα, που αναδημοσιεύει η εφημερίδα “Μακεδονία”, εκφράζεται ο φόβος ότι η μετάθεση “θα αποστερήση την εξυπηρέτησιν 4.500 ησφαλισμένων, καθ’ ην στιγμήν ο αριθμός των νοσοκόμων θα έπρεπε να είχε διπλασιασθή προς αρτιωτέραν εξυπηρέτησιν των ησφαλισμένων,” (Μακεδονία, 31-8-1957, σελ. 5)\n1985-Το Νομαρχιακό Συμβούλιο αποφάσισε να ιδρυθεί αθλητικό κέντρο στην Πιερία (ένα από τα 10 στην Ελλάδα) και να ιδρυθεί μικροβιολογικό εργαστήριο στην Κατερίνη. (Μακεδονικός Αγών, 31-8-1985, σελ. 1)


Αρχική > Πόρος >WhatsApp >Επαναφέρετε το WhatsApp από το iCloud\nΟ τελικός οδηγός για την επαναφορά του WhatsApp από το iCloud\nWhatsApp επιτρέπει στους χρήστες να στέλνουν μηνύματα κειμένου και φωνής, να πραγματοποιούν φωνητικές κλήσεις και βιντεοκλήσεις, να μοιράζονται εικόνες, έγγραφα, τοποθεσίες και να κάνουν ενημερώσεις κατάστασης και άλλα. Μπορεί να είναι πόνος να χάσετε μερικές σημαντικές συζητήσεις WhatsApp. Ευτυχώς, μπορείτε επαναφέρετε το WhatsApp από το iCloud.\nΤο iCloud παρέχει στους χρήστες iOS έναν βολικό τρόπο δημιουργίας αντιγράφων ασφαλείας των συνομιλιών WhatsApp. Εάν έχετε ένα κατάλληλο αντίγραφο ασφαλείας iCloud, μπορείτε εύκολα να βρείτε όλα τα χαμένα δεδομένα WhatsApp μέσω αυτού.\nΠολλοί λόγοι θα προκαλέσουν απώλεια δεδομένων WhatsApp στο iPhone σας. Αυτή η ανάρτηση θα σας δώσει έναν λεπτομερή οδηγό για επαναφέρετε μηνύματα WhatsApp και συνομιλίες από το αντίγραφο ασφαλείας iCloud. Επίσης, θα θέλαμε να σας δείξουμε πώς να δημιουργείτε αντίγραφα ασφαλείας των αρχείων WhatsApp iPhone.\nΜέρος 1. Επαναφέρετε το WhatsApp από το iCloud\nΜέρος 2. Καλύτερος τρόπος δημιουργίας αντιγράφων ασφαλείας και επαναφοράς του WhatsApp\nΜέρος 3. Συνήθεις ερωτήσεις για την επαναφορά του WhatsApp από το iCloud\nΜέρος 1. Πώς να επαναφέρετε το WhatsApp από το iCloud\nΤο iCloud προσφέρει έναν απλό τρόπο δημιουργίας αντιγράφων ασφαλείας και επαναφοράς του ιστορικού συνομιλιών WhatsApp. Για να επαναφέρετε το WhatsApp από το iCloud, πρέπει να έχετε προηγούμενο αντίγραφο ασφαλείας iCloud. Πριν σας πούμε πώς να επαναφέρετε δεδομένα WhatsApp, θα θέλαμε να σας δώσουμε έναν γρήγορο οδηγό σχετικά με τον τρόπο δημιουργίας αντιγράφων ασφαλείας του WhatsApp στο iCloud\nΑντιγράψτε το WhatsApp στο iCloud\nΓια να δημιουργήσετε αντίγραφα ασφαλείας του WhatsApp με το iCloud, θα πρέπει να ενεργοποιήσετε τη δυνατότητα δημιουργίας αντιγράφων ασφαλείας WhatsApp στις ρυθμίσεις iCloud. Ανοιξε ρυθμίσεις εφαρμογή στο iPhone σας, πατήστε το λογαριασμό σας iCloud και, στη συνέχεια, επιλέξτε το iCloud επιλογή. Όταν εισάγετε την κύρια διεπαφή του iCloud, μπορείτε να πραγματοποιήσετε κύλιση προς τα κάτω για να εντοπίσετε την ενότητα WhatsApp. Βεβαιωθείτε ότι το WhatsApp είναι ενεργοποιημένο και στο πράσινο On θέση.\nΑνοίξτε το WhatsApp και μετά αγγίξτε το ρυθμίσεις εικονίδιο στην κάτω δεξιά γωνία της οθόνης. Παρακέντηση συζητήσεις και στη συνέχεια επιλέξτε το Συγχρονισμός συνομιλίας επιλογή.\nΤώρα μπορείτε να πατήσετε Δημιουργία αντιγράφων ασφαλείας τώρα για να ξεκινήσετε τη δημιουργία αντιγράφων ασφαλείας των συνομιλιών WhatsApp στο iCloud. Εδώ μπορείτε επίσης να ενεργοποιήσετε το Αυτόματο αντίγραφο ασφαλείας δυνατότητα ρύθμισης του iCloud για αυτόματη δημιουργία αντιγράφων ασφαλείας των δεδομένων σας WhatsApp.\nΧρειάζεστε μια καλή σύνδεση Wi-Fi για να δημιουργήσετε αντίγραφα ασφαλείας του WhatsApp στο iCloud. Επιπλέον, το iPhone σας θα πρέπει να διαθέτει iOS 9 ή νεότερη έκδοση. Το αντίγραφο ασφαλείας WhatsApp αποθηκεύεται στη συσκευή σας iOS. Επομένως, πρέπει να υπάρχει αρκετός ελεύθερος χώρος τόσο στο iCloud όσο και στο iPhone.\nΠερισσότεροι τρόποι δημιουργία αντιγράφων ασφαλείας του WhatsApp στο iPhone είναι εδώ.\nΕπαναφέρετε το WhatsApp από το iCloud\nΕάν έχετε δημιουργήσει αντίγραφα ασφαλείας δεδομένων WhatsApp στο παρελθόν με το iCloud, μπορείτε να επαναφέρετε τις συζητήσεις WhatsApp από αυτό. Μπορείς να πας Ρυθμίσεις WhatsApp, πατήστε Ρύθμιση συνομιλίας και στη συνέχεια Δημιουργία αντιγράφων συνομιλίας για να ελέγξετε αν υπάρχει κατάλληλο αντίγραφο ασφαλείας iCloud.\nΕνεργοποιήστε το iPhone σας και εντοπίστε το WhatsApp. Πατήστε και κρατήστε πατημένο το εικονίδιο του και μετά πατήστε X για να το απεγκαταστήσετε. Πρέπει να καταργήσετε εντελώς το WhatsApp από το iPhone σας.\nΜεταβείτε στο App Store για να εγκαταστήσετε ξανά το WhatsApp στο iPhone σας. Ανοίξτε το WhatsApp και συνδεθείτε με τον ίδιο λογαριασμό WhatsApp.\nΤώρα μπορείτε να ακολουθήσετε τις οδηγίες για την επαναφορά του WhatsApp από το iCloud. Πατήστε το Επαναφορά ιστορικού συνομιλιών επιλογή για να ξεκινήσετε την επαναφορά του ιστορικού συνομιλίας WhatsApp.\nΠρος την επαναφέρετε το WhatsApp σε ένα νέο iPhone, θα πρέπει να διαβάσετε αυτήν την ανάρτηση.\nΜε την παραπάνω μέθοδο, μπορείτε εύκολα να επαναφέρετε τις συζητήσεις WhatsApp από ένα αρχείο αντιγράφων ασφαλείας iCloud προεπισκόπησης. Ένα πράγμα που πρέπει να ανησυχείτε είναι ότι, όλες οι συνομιλίες WhatsApp και τα σχετικά αρχεία θα επαναφερθούν στο iPhone σας. Επιπλέον, δεν επιτρέπεται να ελέγχετε τα λεπτομερή δεδομένα στο αντίγραφο ασφαλείας iCloud. Τι γίνεται αν θέλετε απλώς να επαναφέρετε συγκεκριμένες συνομιλίες WhatsApp;\nΛαμβάνοντας υπόψη αυτού του είδους τις ανάγκες, θέλουμε να μοιραστούμε έναν καλύτερο τρόπο δημιουργία αντιγράφων ασφαλείας και επαναφορά συνομιλιών WhatsApp. Εδώ σας παρουσιάζουμε το Μεταφορά WhatsApp για iOS για καλύτερη διαχείριση των αρχείων WhatsApp.\nΔημιουργία αντιγράφων ασφαλείας δεδομένων WhatsApp συμπεριλαμβανομένων συνομιλιών, μηνυμάτων, ήχου, εικόνων, βίντεο κ.λπ.\nΚάντε διπλό κλικ στο κουμπί λήψης παραπάνω και ακολουθήστε τις οδηγίες για δωρεάν εγκατάσταση και εκτέλεση αυτού του εργαλείου δημιουργίας αντιγράφων ασφαλείας και επαναφοράς WhatsApp στον υπολογιστή σας. Όταν εισάγετε το λογισμικό, επιλέξτε το Μεταφορά WhatsApp για iOS χαρακτηριστικό.\nΣυνδέστε το iPhone σας με υπολογιστή με καλώδιο USB. Κατά τη διάρκεια αυτού του βήματος, πρέπει να πατήσετε Εμπιστευθείτε στην οθόνη iPhone για να βοηθήσει τον υπολογιστή σας να αναγνωρίσει γρήγορα αυτήν τη συσκευή iOS. Κάντε κλικ εφεδρικός για να προχωρήσετε στο επόμενο βήμα.\nΑφού συνδεθείτε με επιτυχία, μπορείτε να κάνετε κλικ στο Έναρξη δημιουργίας αντιγράφων ασφαλείας για να δημιουργήσετε αντίγραφα ασφαλείας όλων των συνομιλιών WhatsApp σε έναν τοπικό σκληρό δίσκο. Μπορείτε να επιλέξετε έναν κατάλληλο φάκελο αρχείου προορισμού για το αντίγραφο ασφαλείας του WhatsApp.\nΌταν έχετε ανάγκη να επαναφέρετε το WhatsApp από ένα εφεδρικό αρχείο, μπορείτε να επιστρέψετε στο αρχικό παράθυρο αυτού του λογισμικού και να επιλέξετε το Επαναφορά επιλογή.\nΌλα τα δημιουργημένα εφεδρικά αρχεία WhatsApp φορτώνονται αυτόματα εκεί. Μπορείτε να επιλέξετε ένα σωστό αντίγραφο ασφαλείας ανάλογα με τις ανάγκες σας.\nΣας προσφέρονται 2 επιλογές για την επαναφορά του WhatsApp, Επαναφορά στη συσκευή ή Επαναφορά στον υπολογιστή. Επιτρέπεται να ελέγχετε όλα τα μηνύματα WhatsApp και τα συνημμένα αρχεία πολυμέσων κάνοντας κλικ στο Προβολή εικονίδιο.\nΕπιλέξτε όλες τις συνομιλίες WhatsApp που θέλετε να επαναφέρετε και, στη συνέχεια, κάντε κλικ στο Επαναφορά στη συσκευή or Επαναφορά στον υπολογιστή κουμπί για να ξεκινήσει η διαδικασία αποκατάστασης. Θυμηθείτε να συνδέσετε τη συσκευή σας iOS εάν θέλετε να επαναφέρετε τα δεδομένα WhatsApp στο iPhone σας.\nΠώς να εξαγάγετε το ιστορικό συνομιλιών WhatsApp μέσω email;\nΑνοίξτε το WhatsApp και εντοπίστε την ατομική ή ομαδική συνομιλία που θέλετε να εξαγάγετε. Πατήστε το όνομα της επαφής ή το θέμα της ομάδας και, στη συνέχεια, επιλέξτε την επιλογή Εξαγωγή συνομιλίας. Τώρα μπορείτε να επιλέξετε να εξαγάγετε συνομιλίες WhatsApp με email. Εισαγάγετε τη διεύθυνση email σας και μετά πατήστε Αποστολή για να επιβεβαιώσετε τη λειτουργία σας.\nΠώς να δημιουργήσετε αντίγραφα ασφαλείας όλων των iPhone με το iCloud;\nΤοποθετήστε το iPhone σας σε ένα καλό δίκτυο Wi-Fi και ανοίξτε την εφαρμογή Ρυθμίσεις στο iPhone. Πατήστε το λογαριασμό σας iCloud και, στη συνέχεια, επιλέξτε την ενότητα iCloud. Πατήστε iCloud Backup και μετά πατήστε Back Up Now για δημιουργία αντιγράφων ασφαλείας όλων των δεδομένων iPhone με το iCloud.\nΠώς να δημιουργήσετε αντίγραφα ασφαλείας του WhatsApp από το Android στο Google Drive;\nΠρος την backup WhatsApp στο Android, απλώς στείλτε το WhatsApp στη συσκευή σας Android και μετά αγγίξτε το εικονίδιο Περισσότερες επιλογές πάνω δεξιά για να εισέλθετε στη διεπαφή ρυθμίσεων. Τώρα μπορείτε να πατήσετε Συζητήσεις, Δημιουργία αντιγράφων ασφαλείας συνομιλίας και, στη συνέχεια, Δημιουργία αντιγράφων ασφαλείας στο Google Drive για να δημιουργήσετε αντίγραφα ασφαλείας των δεδομένων σας Android WhatsApp στο Google Drive. Αναλυτικές λύσεις είναι εδώ.\nΠώς να επαναφέρετε το WhatsApp από το iCloud; Σε ορισμένες περιπτώσεις, ενδέχεται να διαγράψετε κατά λάθος ορισμένα σημαντικά μηνύματα WhatsApp και να αναζητήσετε τρόπους για να τα επαναφέρετε. Αυτή η ανάρτηση μοιράζεται 2 αποτελεσματικούς τρόπους δημιουργίας αντιγράφων ασφαλείας και επαναφοράς των συνομιλιών WhatsApp. Μπορείτε να χρησιμοποιήσετε οποιοδήποτε από αυτά που θέλετε.


Σαμψών και Δαλιδά, ένας πίνακας του Πέτερ Πάουλ Ρούμπενς - Γιώργος Περισανίδης\nΣαμψών και Δαλιδά, ένας πίνακας του Πέτερ Πάουλ Ρούμπενς\nΟ Σαμψών υπήρξε ήρωας της Παλαιάς Διαθήκης, ξακουστός για την απίστευτη δύναμη του και τις ηρωικές του πράξεις που είχαν πάρει μυθικές διαστάσεις, μιας και κατατρόπωνε συνέχεια τον μεγάλο εχθρό των Ιουδαίων τους Φιλισταίους.\nΟι Φιλισταίοι μετά από μια σειρά αποτυχημένων προσπαθειών να σκοτώσουν το Σαμψών σκέφτηκαν έναν άλλο τρόπο να τον νικήσουν. Ότι δεν μπορούσε να τους προσφέρει η δύναμη εκατοντάδων αντρών ίσως να μπορούσε να το καταφέρει με την ομορφιά και την γοητεία της μια γυναίκα!\nΈτσι επιστρατεύτηκε από τους Φιλισταίους η Δαλιδά με σκοπό να μάθει από που πηγάζει αυτή η απίστευτη δύναμή του.\nΟ Σαμψών ερωτεύτηκε την Δαλιδά και την πήρε σπίτι του. Εκείνη μετά από τρεις αποτυχημένες προσπάθειες να μάθει την πηγή της δύναμης του Σαμψών, στις οποίες εκείνος της είπε ψέμματα και εκείνη αναγκάστηκε να αποκαλυφτεί και τις τρεις φορές, τελικά θα τον καταφέρει να ομολογήσει ότι η πηγή της δύναμης του είναι στα μαλλιά!\nΕδώ έχουμε το πρώτο σημαντικό στοιχείο της ιστορίας. Ο ερωτευμένος Σαμψών για χάρη του έρωτά του αρνείται τον Θεό μιας και απαγορευόταν να κάνει σχέση με γυναίκα (Πόσο μάλλον με αλλόθρησκη!). Στη συνέχεια για τις κακές προθέσεις της Δαλιδά εθελοτυφλεί, χωρίς να μπορεί να δει την ξεκάθαρη παγίδα που του στήνει εκείνη 4 φόρες! Ο Σαμψών τυφλωμένος από έρωτα είναι διατεθειμένος να πιστέψει όλα τα ψέμματα της!\nΣε αυτό το σημείο ας δούμε πιο προσεκτικά τον πίνακα του Ρούμπενς.\nΣτο κέντρο του πίνακα δεσπόζει η φυσιογνωμία του Σαμψών που ο Ρούμπενς τον αναπαριστά επιβλητικό με μεγάλη μυική δύναμη. Ο θεόρατος αυτός Σαμψών κοιμάται εξαντλημένος αλλά και ήρεμος στην αγκαλιά της Δαλιδά μετά από μια έντονη ερωτική νύχτα.\nΗ Δαλιδά ακουμπάει με το ένα χέρι της τον Σαμψών ώστε να τον κρατάει ήρεμο και με το άλλο στηρίζεται στο κρεβάτι φανερώνοντας έτσι μια αγωνία η οποία υπάρχει ζωγραφισμένη και στο πρόσωπό της.\nΔίπλα στη Δαλιδά βρίσκεται κάποιος που με όσο πιο ανάλαφρες κινήσεις μπορεί, κουρεύει τον Σαμψών αφαιρώντας του έτσι την δύναμη του. Μια προσεκτική ματιά ανάμεσα στο πρόσωπο του Σαμψών και αυτού που τον κουρεύει θα μας οδηγήσει στο συμπέρασμα ότι μοιάζουν υπερβολικά μεταξύ τους. Εδώ ίσως έχουμε τον πρώτο συμβολισμό από τον Ρούμπενς σχετικά με το ότι ο Σαμψών ουσιαστικά το προκάλεσε ο ίδιος στον εαυτό του…\nΠάνω από την Δαλιδά μια υπηρέτρια μεγάλη σε ηλικία κρατάει ένα κερί ώστε να διευκολύνει την όραση του κουρέα. Και εδώ με μια προσεκτική παρατήρηση εύκολα θα διαπιστώσουμε ότι η υπηρέτρια θα μπορούσε να είναι η ίδια η Δαλιδά σε μεγαλύτερη ηλικία! Εδώ ίσως ο συμβολισμός έχει να κάνει με τις επιλογές μια γυναίκας όταν πια δεν θα είναι όμορφη και νέα….\nΣτο βάθος του πίνακα διακρίνουμε μια στρατιωτική ομάδα από Φιλισταίους, έτοιμους να επέμβουν μόλις τελειώσει το έργο του ο κουρέας. Πάνω από τον κουρέα αξίζει τον κόπο να σχολιάσουμε το μοβ σεντόνι που κρέμεται σαν “Δαμόκλειος Σπάθη“ και συμβολίζει τον θανάσιμο κίνδυνο που απειλεί τη ζωή του Σαμψών και στον τοίχο τις μορφές της θεάς Αφροδίτης και του θεού ‘Έρωτα που είναι και οι υπεύθυνοι για την τραγική κατάληξη που θα έχει ο Σαμψών.\nΟ πίνακας δημιουργήθηκε από τον Ρούμπενς μεταξύ 1609 και 1610 και υπήρξε παραγγελία από τον φίλο του Nicolaas II Rockox.\nΜε την ολοκλήρωση του πίνακα και ως το 1640 που πέθανε ο Rockox θα τοποθετηθεί πάνω από το τζάκι του σπιτιού του στην Αμβέρσα του Βελγίου. Όταν πέθανε ο Rockox ο πίνακας δημοπρατήθηκε και τα έσοδα διατέθηκαν για τους φτωχούς της περιοχής. Ο πίνακας μετά την δημοπρασία θα καταλήξει σε άγνωστο αγοραστή για να βρεθεί(?) και πάλι το 1929 και να αγοραστεί το 1980 από την Εθνική Πινακοθήκη του Λονδίνου έναντι του ποσού των 2.5 εκατομμυρίων λιρών Αγγλίας!\nΛίγο μετά θα ξεσηκωθεί διαμάχη για την αυθεντικότητα του συγκεκριμένου πίνακα που μερικοί ειδικοί σε θέματα ζωγραφικής αποδίδουν σε μαθητή του Ρούμπενς και όχι στον ίδιο. Αυτό που έχει ιδιαίτερο ενδιαφέρον είναι ότι ο ίδιος πίνακας αν είχε καταχωρηθεί τελικά σε μαθητή του Ρούμπενς, δεν θα άξιζε περισσότερο από 1 εκατομμύριο λίρες, ενώ σήμερα μετά από έρευνα που έγινε το 1983 και τελικά καταχώρησε τον πίνακα ως αυθεντικό Ρούμπενς, η αξία του εκτιμάται πάνω από 40 εκατομμύρια λίρες!\nΩς και σήμερα πάντως υπάρχουν πολλοί ειδικοί που δεν έχουν πειστεί για την αυθεντικότητα του πίνακα. Τον πιο σημαντικό αντίλογο στην ιστορία αυτή τον ορθώνει μια Ελληνίδα, η Ευφροσύνη Δοξιάδη, που έχει δημοσιεύσει πολλές μελέτες στις οποίες ισχυρίζεται ότι ο πίνακας που βρίσκεται στο Λονδίνο είναι απλώς ένα κακό αντίγραφο.\n“…Δεν έχω τη μανία ντε και καλά να καταστρέψω την Εθνική πινακοθήκη. Η μανία μου είναι να έχει κανείς το θάρρος να βλέπει τη ζωγραφική με φρέσκο μάτι και να μην ακούει σαν ζόμπι τι λένε οι ειδικοί. Οι ειδικοί λένε ότι είναι πραγματικό. Κι εμένα τα μάτια μου, η κρίση μου, μου λένε ότι είναι αντίγραφο και μάλιστα πολύ κακό. Γι’ αυτό συνεχίζω την έρευνα και βρίσκω συνέχεια στοιχεία. Είναι απίστευτο πόσο πολλά στοιχεία ανακαλύπτεις όταν ψάχνεις…” –\nΕυφροσύνη Δοξιάδη από συνέντευξη στα Νέα\nΤο 2007 η Εθνική πινακοθήκη του Λονδίνου επέστρεψε τον πίνακα στο σπίτι του Rockox στην Αμβέρσα και ο κόσμος είχε την ευκαιρία να δει τον πίνακα στη θέση για την οποία είχε δημιουργηθεί!\nΟ βιβλικός μύθος που μια σκηνή του απεικονίζεται στον πίνακα είχε τελικά κάτι σαν αίσιο τέλος. Ο Σαμψών στη συνέχεια συλλαμβάνεται και αφού τον τυφλώνουν τον κλείνουν στην φυλακή. Μια μέρα σε ένα γλέντι όπου παραβρίσκονται χιλιάδες Φιλισταίοι ανεβάζουν στο παλάτι τον Σαμψών για να τον χλευάσουν! Εκεί ο Σαμψών, που στο μεταξύ έχει μετανοήσει και ένα μέρος των μαλλιών του έχει φυτρώσει ξανά, ζητά από τον θεό να του δώσει την δύναμη να τιμωρήσει τους Φιλισταίους.\nΟ θεός θα τον ακούσει και ο Σαμψών συντρίβοντας της κολώνες στις οποίες ήταν δεμένος θα κατεδαφίσει το παλάτι αυτοκτονώντας και σκοτώνοντας ταυτόχρονα χιλιάδες εχθρούς!\nΓια το τι απέγινε η Δαλιδά, που για την προδοσία της πήρε μια σημαντική χρηματική αμοιβή, δεν γνωρίζουμε πολλά πράγματα.\nΠροσωπικά την φαντάζομαι μερικά χρόνια μετά, μόνη, έχοντας πια ξοδέψει την αμοιβή της, να τον σκέφτεται συχνά και να έχει μετανοιώσει για την πράξη της…


CDC: Ένας στους 100 Αμερικανούς άνω των 65 πέθανε από κορονοϊό | We24.gr\nΑρχική ΠΟΛΙΤΙΚΗ ΔΙΕΘΝΗ CDC: Ένας στους 100 Αμερικανούς άνω των 65 πέθανε από κορονοϊό\nCDC: Ένας στους 100 Αμερικανούς άνω των 65 πέθανε από κορονοϊό\nΠερίπου ένας στους εκατό Αμερικανούς άνω των 65 ετών έχασε τη ζωή του εξαιτίας του κορονοϊού, σύμφωνα με όσα αποκαλύπτουν τα δεδομένα των Κέντρων Ελέγχου και Πρόληψης Ασθενειών (CDC), της κυριότερης ομοσπονδιακής υπηρεσίας δημόσιας υγείας των ΗΠΑ.\nΣυνολικά 590.089 άνθρωποι ηλικίας 65 ετών και άνω έχουν υποκύψει εξαιτίας επιπλοκών του κορονοϊού αφού εκδηλώθηκε η πανδημία στην αμερικανική επικράτεια. Σε αυτή την ηλικιακή ομάδα ανήκουν 54,1 εκατομμύρια άνθρωποι στις ΗΠΑ, σύμφωνα με τα δεδομένα της ομοσπονδιακής υπηρεσίας απογραφής πληθυσμού (Census Bureau).\nΠιο αναλυτικά, υπέκυψαν 178.912 άνθρωποι μεταξύ 65 και 74 ετών, 203.422 άνθρωποι ηλικίας 75-84 ετών και 207.755 άνθρωποι ηλικίας 85 ετών και άνω. Συγκριτικά, στην ηλικιακή κατηγορία του πληθυσμού κάτω των 65 ετών, μόλις ένας στους 1.400 πολίτες έχει υποκύψει στη νόσο που προκαλεί ο νέος κορονοϊός, σύμφωνα με ρεπορτάζ της εφημερίδας The New York Times.\nΟι ΗΠΑ προετοιμάζονται για νέα έξαρση της πανδημίας κατά τη διάρκεια του χειμώνα, κυρίως λόγω της εξάπλωσης των μεταλλάξεων Δέλτα και Όμικρον. Τα κρούσματα του ιού αυξήθηκαν κατά περίπου 45% τον τελευταίο μήνα, ενώ μέχρι τη Δευτέρα, η Όμικρον είχε εξαπλωθεί σε τουλάχιστον 29 πολιτείες.\nΜε πάνω από 800.000 θανάτους επί συνόλου 50 εκατομμυρίων και πλέον εκατ. μολύνσεων (τα δύο ορόσημα ξεπεράστηκαν την Κυριακή), οι ΗΠΑ έχουν υποστεί το βαρύτερο χτύπημα από την πανδημία στην υφήλιο σε απόλυτους αριθμούς.\nΠροηγούμενο άρθροΠώς η πτώση της μετοχής της Moderna “εξαφάνισε” 100 δισ. δολάρια\nΕπόμενο άρθροΌσοι έχουν HIV έχουν και μεγαλύτερο κίνδυνο καρδιακής ανεπάρκειας, για ποιους «χτυπούν οι καμπάνες»


Κλασικό: Η ΑΝΤΙΚΕΙΜΕΝΙΚΗ ΠΛΗΡΟΦΟΡΗΣΗ: ΚΡΙΤΗΡΙΟ ΑΞΙΟΛΟΓΗΣΗΣ\n[…] Πριν από 27 χρόνια, ξημερώματα 25 προς 26 Απριλίου1986, όταν ο αντιδραστήρας Νο 4 του Τσέρνομπιλ έσκαγε σκορπίζοντας ραδιενέργεια και θάνατο, καμιά τηλεόραση ή ραδιόφωνο στη Γη δεν έδειχνε και δεν έλεγε οτιδήποτε σχετικό. Το ατύχημα το γνώριζαν μόνον αυτοί που ζούσαν τις οδυνηρές συνέπειές του και κάποια ανώτατα κλιμάκια της σοβιετικής ηγεσίας. Όταν οι μετρητές ραδιενέργειας στη Σουηδία και αλλού είχαν αρχίσει να χοροπηδάνε και οι επιστήμονες να προσδιορίζουν με ακρίβεια τον τόπο της τραγωδίας, ήρθε και η επιβεβαίωση από τις σοβιετικές αρχές. Οι εφημερίδες μπήκαν στον χορό κάποιες μέρες αργότερα. Καθημερινές χαρτογραφήσεις του ραδιενεργού νέφους, τρέλα και μετρήσεις για το Καίσιο137, το Ιώδιο 131, το Στρόντιο, πόσα Μπεκερέλ, τα φρούτα, τα λαχανικά, το γάλα, το κρέας. Ειδικοί και «ειδικοί» στο γυαλί και στις εφημερίδες και ο κόσμος στα σουπερμάρκετ ψώνιζε με μανία ασφαλείς κονσέρβες. Η "Πρώτη" είχε αντιταχθεί στον πανικό και στην τρομολαγνεία προσπαθώντας να παρουσιάσει τα πράγματα στις διαστάσεις τους. Δύσκολη δουλειά και δεν «πουλούσε». Άσε που συχνά τα δεδομένα έμπαιναν στα παράλογα καλούπια του ιδεολογικού φανατισμού. Εγώ, με θυμάμαι να τρώω ό,τι χαρακτηριζόταν επικίνδυνο και να χλευάζω τους συναγοραστές μου στα σουπερμάρκετ όταν έβλεπα στα καρότσια τους κονσέρβες.\nΤο ατύχημα στο Τσέρνομπιλ προκλήθηκε κατά τη διάρκεια δοκιμών στον αντιδραστήρα Νο 4 και οφειλόταν σε εγκληματικά ανθρώπινα λάθη. Αδιανόητα λάθη για ανθρώπους που δουλεύουν σε τέτοιες εγκαταστάσεις, είπαν οι ειδικοί. Αδιανόητη και ανεύθυνη ήταν και η προσπάθεια των Σοβιετικών να το κρύψουν από τον υπόλοιπο κόσμο. Από την άλλη είχαμε και μοναδικά δείγματα πατριωτισμού, ανθρωπισμού και αυτοθυσίας από τους πυροσβέστες και τεχνικούς που δούλεψαν για την κατασκευή της τσιμεντένιας σαρκοφάγου. Πολλοί από αυτούς πέθαναν από την έκθεσή τους στην ακτινοβολία και μάλλον το γνώριζαν ότι θα συνέβαινε. Λένε ότι το Τσέρνομπιλ ήταν ένα από τα γεγονότα που επιτάχυναν την πτώση της Σοβιετικής Ένωσης και, μάλλον, είναι αλήθεια. Πολλά στερεότυπα ηθικής, οργάνωσης και ισχύος κατέρρευσαν μέσα σε λίγες ημέρες.\nΣύμφωνα με τα επίσημα στοιχεία, 31 άνθρωποι πέθαναν λόγω άμεσης έκθεσης στην ακτινοβολία. Ο αριθμός αυτός συχνά ανεβαίνει στους 64. Άλλοι 4.000 θάνατοι από καρκίνο του θυρεοειδούς και λευχαιμίες, τα επόμενα χρόνια, αποδίδονται στο ατύχημα. Το πλήθος αυτό των «αποδιδόμενων θανάτων» αφορά έναν πληθυσμό 600.000 ατόμων, κυρίως στην Ουκρανία και στη Λευκορωσία. Κατανοώ ότι, ενδεχομένως, η αίσθηση που έχετε για τις ανθρώπινες απώλειες του ατυχήματος είναι πολύ μεγαλύτερες. Λογικό, αφού ακόμη και σήμερα στο Διαδίκτυο προβάλλονται και γίνονται πιστευτά βίντεο που είναι γεμάτα από ψεύδη, φρικτές επινοήσεις και άσχετες με το ατύχημα φωτογραφίες τερατογενέσεων. Δεν παρατηρήθηκε αύξηση των τερατογενέσεων στην Ουκρανία έπειτα από το ατύχημα. Ίσως τα περισσότερα αθώα θύματα του Τσέρνομπιλ είναι τα χιλιάδες παιδιά σε όλη την Ευρώπη που σήμερα θα ήταν γύρω στα 26 τους, αλλά δε γεννήθηκαν επειδή οι γονείς τους προχώρησαν σε διακοπές κυήσεων κάτω από τον πανικό που έσπερναν οι «ειδικοί» στις οθόνες και στα έντυπα εκείνες τις ημέρες. Η ζώνη εκκένωσης του Τσέρνομπιλ εξακολουθεί να ισχύει για τους ανθρώπους, αλλά είκοσι επτά χρόνια μετά η φύση, φυτά και ζώα, έχουν καταλάβει με μεγαλύτερη ορμή ό,τι εγκατέλειψε ο άνθρωπος. […] (prot., Θανάσης Σκόκος, Το Τσέρνομπιλ χωρίς υστερίες, ελαφρά διασκευασμένο)\n1. Να αποδοθεί το περιεχόμενο του κειμένου σε μία περιεκτική παράγραφο των 100 περίπου λέξεων.\n2. ΄΄ Η "Πρώτη" είχε αντιταχθεί στον πανικό και στην τρομολαγνεία προσπαθώντας να παρουσιάσει τα πράγματα στις διαστάσεις τους. Δύσκολη δουλειά και δεν «πουλούσε»: Να σχολιαστεί η άποψη σε μία παράγραφο των 100 περίπου λέξεων.\n3. Να σχολιαστεί η χρήση των εισαγωγικών στην 1η παράγραφο του κειμένου.\n4. Να δοθεί ένα συνώνυμο για καθεμιά από τις ακόλουθες λέξεις του κειμένου: οδυνηρές, επιβεβαίωση, αντιταχθεί, χλευάζω, αδιανόητα.\n5. Να γίνει διαχωρισμός των σχολίων από τα γεγονότα στη 2η παράγραφο του κειμένου.\n6. Να εντοπιστούν στην 1η παράγραφο του κειμένου δείγματα ποιητικής λειτουργίας της γλώσσας.\n7. Χρέος του τύπου είναι να προβάλλει τα γεγονότα στη σωστή τους διάσταση προκειμένου να παρέχεται στον πολίτη η δυνατότητα για αντικειμενική πληροφόρηση και για διαμόρφωση πλήρους και σαφούς εικόνας για την πραγματικότητα. α. Πού, κατά τη γνώμη σου, οφείλεται η παρατηρούμενη παρέκκλιση των ΜΜΕ από την αρχή αυτή; β. Ποιοι οι κίνδυνοι για τη δημοκρατία από τη λειτουργία των έντυπων και ηλεκτρονικών ΜΜΕ ως φακών παραμορφωτικών της πραγματικότητας; Να εκθέσεις τις απόψεις σου σε ένα άρθρο που θα δημοσιευτεί στην εφημερίδα του σχολείου σου (500 περίπου λέξεις).\n πρόκειται για εφημερίδα, που σήμερα δεν κυκλοφορεί.\nΑναρτήθηκε από epikouros στις 12:12 μ.μ.


Οδηγός επιβίωσης στην παιδική χαρά - all4mama\nΑρχική » Παιδί » Δραστηριότητες » Οδηγός επιβίωσης στην παιδική χαρά\nΑν δεν το ζητήσετε, πιθανόν να μην έρθει ποτέ η σειρά σας. Ζητήστε το λοιπόν όσο πιο ευγενικά μπορείτε, εξηγώντας ότι θα χρησιμοποιήσετε το παιχνίδι για λίγο. Ακόμα όμως κι έτσι, να θυμάστε ότι μπορεί να έρθετε αντιμέτωποι με το πεισματικό "όχι" του παιδιού που έχει κάνει κατάληψη. Κάποια παιδιά πάλι ανεβαίνουν ανάποδα στην τσουλήθρα, πράγμα που δυσκολεύει την κάθοδο τον μικρότερων. Να θυμάστε ότι δεν υπάρχουν κανόνες για το πώς παίζουν τα παιδιά και ένα παιδί δεν είναι υπεύθυνο για την ασφάλεια ενός άλλου. Αυτό που μπορείτε να κάνετε είναι να πείτε στο παιδί σας να παίξει με κάποιο άλλο παιχνίδι για λίγο και να επανέλθει αργότερα. Αν πάλι είναι το δικό σας παιδάκι εκείνο που έχει κάνει κατάληψη, πρέπει να του εξηγήσετε ότι είναι σημαντικό να τηρείται η σειρά ώστε να ανεβαίνουν όλοι στα παιχνίδια.\nΜην αδιαφορήσετε. Το παιδί σας μπορεί να μην έχει αναπτύξει ακόμα τις κοινωνικές δεξιότητες που χρειάζονται για να αντιμετωπίσει τα παιδιά που το κοροϊδεύουν. Αν δει όμως εσάς να χειρίζεστε την κατάσταση, θα μάθει πώς να κάνει κι εκείνο το ίδιο στο μέλλον. Μπορείτε λοιπόν να πείτε: "Αυτό που κάνετε δεν είναι σωστό". Ακόμα κι αν κάποια παιδιά δείχνουν ότι δεν πτοούνται ή δεν ακούν, στην πραγματικότητα μαθαίνουν ότι μια τέτοια συμπεριφορά έχει αντιδράσεις από τους μεγάλους.\nΕξηγήστε στο παιδί σας ότι τώρα παίζουν τα μεγάλα παιδιά κι ότι εκείνο θα παίξει σε λίγο. Αν είναι ακόμα στο ίδιο σημείο 10 λεπτά αργότερα, μπορείτε να τους ζητήσετε ευγενικά να χρησιμοποιήσετε για λίγο την τσουλήθρα ή τον μύλο. Να θυμάστε ότι τα μεγάλα παιδιά έχουν το ίδιο δικαίωμα να βρίσκονται στην παιδική χαρά όπως και τα μικρότερα. Είναι σημαντικό να σεβαστείτε το γεγονός ότι το παιχνίδι τους πιθανόν να είναι πιο ζωηρό. Σε καμία περίπτωση λοιπόν μην πείτε: "Φύγετε από εκεί για να παίξουν τα μικρά παιδιά". Μπορείτε ωστόσο να υπενθυμίζετε με ωραίο τρόπο στα μεγαλύτερα παιδιά να προσέχουν τα μικρότερα. Να θυμάστε ωστόσο ότι η επίβλεψη του παιδιού είναι καθαρά και μόνο δική σας υπόθεση.\nΕίναι σημαντικό να καταλάβετε ότι κάθε μικρό παιδί δυσκολεύεται να φύγει από κάπου όταν περνάει καλά. Αν έχετε διαπιστώσει ότι το παιδί σας διαμαρτύρεται κάθε φορά που έρχεται η ώρα της αναχώρησης, πρέπει να ρυθμίσετε το πρόγραμμά σας έτσι, ώστε να έχετε αρκετό χρόνο στη διάθεσή σας και η παραμονή στις κούνιες να κρατάει περισσότερο. Να θυμάστε ότι καλό είναι να αποφεύγετε να λέτε στο παιδί ξαφνικά ότι πρέπει να φύγετε, ούτε όμως να επαναλαμβάνετε συνέχεια ότι πρέπει να φύγετε χωρίς ποτέ να το κάνετε. Προειδοποιήστε το μία φορά ότι σε λίγο θα φύγετε δίνοντάς του την ευκαιρία να προετοιμαστεί και μετά από λίγο αναχωρήστε, δείχνοντας αποφασιστικότητα αλλά και ψυχραιμία ακόμα κι αν το παιδί βάλει τα κλάματα. Καλό είναι πάντως την αναχώρησή σας να διαδέχεται κάτι ευχάριστο, π.χ. ένα παγωτό ή ένας χυμός που θα έχετε συμφωνήσει να του πάρετε αφού φύγετε από την παιδική χαρά.\_\nΤης Φλώρας Κασσαβέτη με τη συνεργασία της ψυχολόγου-ψυχοπαιδαγωγού Σοφίας Παπαγεωργίου και του πολιτικού μηχανικού Ε.Μ.Π., ΜSC, Διεύθυνση Εγκαταστάσεων και Μελετών, Νίκου Μανιάτη.\nμαμά, οδηγίες, παιδί, παιδική χαρά


Ηλίας Μαγκλίνης: «Στο βάθος είμαστε πολύ καλοί στο να ξεχνάμε. Ή μήπως όχι;» | Inside Story\nΗλίας Μαγκλίνης: «Στο βάθος είμαστε πολύ καλοί στο να ξεχνάμε. Ή μήπως όχι;»\nΤίποτα δεν είναι επινοημένο στο «Είμαι όσα έχω ξεχάσει». Γεγονότα, ονόματα, χρονολογίες, όλα είναι επώδυνα αληθινά. Το βιβλίο του δημοσιογράφου Ηλία Μαγκλίνη εκκινεί από την έρευνα για τη δολοφονία του παππού του στον Εμφύλιο, αλλά εξελίσσεται σε μια υπαρξιακή καταβύθιση στα οικογενειακά μυστικά, που αντί να είναι αυστηρά ιδιωτική, μοιάζει να μας αφορά όλους.\nAnselm Kiefer, Die berühmten Orden der Nacht, 1997, Guggenheim Bilbao.\nΤο τέταρτο βιβλίο του δημοσιογράφου Ηλία Μαγκλίνη έχει ως βάση την τολμηρή αφήγηση μιας αληθινής ιστορίας: Της ιστορίας της οικογένειάς του. Με αφορμή τη δολοφονία του παππού του, Νίκου Μαγκλίνη, από την ΟΠΛΑ τον Ιανουάριο του 1944, ο βραβευμένος συγγραφέας έγραψε ένα πολυεπίπεδο και στιβαρό λογοτεχνικό έργο. Το Είμαι όσα έχω ξεχάσει που κυκλοφορεί από τις εκδόσεις Μεταίχμιο, βασίζεται σε μια σχεδόν εικοσαετή έρευνα, με αναρίθμητες συνεντεύξεις, εκτενή μελέτη αρχείων και εξαντλητική προεργασία.\nΣυναντάω τον συγγραφέα στο μικρό γραφείο του, σε μια παλιά πολυκατοικία στο Κολωνάκι. Γραφείο απ’ αυτά που συνήθως στεγάζουν δικηγόρους, ιδιωτικούς ντετέκτιβ ή ψυχολόγους. Λες και διαβάζει τη σκέψη μου, μου εξομολογείται ότι προκειμένου να ολοκληρωθεί το βιβλίο, εκτός από την κοπιώδη έρευνα, απαιτήθηκαν και αρκετά χρόνια ψυχανάλυσης.\nΠιθανότατα αυτός είναι και ο λόγος που το βιβλίο δεν είναι μια «στεγνή» ιστορική καταγραφή των γεγονότων του εμφυλίου, ούτε ένα κοινότοπο memoir. Ο Μαγκλίνης αξιοποιεί τα ιστορικά γεγονότα ως αφηγηματικό εμβρυουλκό προκειμένου να εκμαιεύσει ανομολόγητα οικογενειακά μυστικά, και κυρίως να εξερευνήσει τη σχέση του δικού του πατέρα με τον δολοφονημένο παππού. Δεν μένει όμως στα ορατά και αόρατα μετεμφυλιακά τραύματα. Παράλληλα, ιχνηλατεί και τους δικούς του δεσμούς με τον «τραυματισμένο» –από την ανεξιχνίαστη δολοφονία– πατέρα του, ο οποίος πέθανε πριν μερικά χρόνια.\n«Αν ζούσε ακόμη ο πατέρας μου, θα το είχα γράψει διαφορετικά. Ή μπορεί να μην το είχα γράψει και καθόλου» μου λέει ο Ηλίας Μαγκλίνης με φωνή ήρεμη και σταθερή. Κάθεται οκλαδόν στο πάτωμα απέναντί μου, και παραμένει ψύχραιμος ακόμη κι όταν μιλάει για πολύ προσωπικά ζητήματα. Η ψυχραιμία αυτή είναι διάχυτη και στο βιβλίο του. Πιθανολογώ ότι το συγγραφικό ένστικτο τον οδήγησε στην ορθή απόφαση: να αφήσει το καυτό πρωτογενές υλικό να κρυώσει ώστε να μπορεί να το διαχειριστεί. «Νομίζω ότι κατόρθωσα να ολοκληρώσω το βιβλίο όταν αποστασιοποιήθηκα συναισθηματικά» θα επιβεβαιώσει τη σκέψη μου λίγο αργότερα. «Κατόρθωσα να το προχωρήσω όπως ήθελα, μόνο όταν μας είδα όλους σαν χαρακτήρες μυθιστορήματος. Αντί όμως να γράψω ένα μυθιστόρημα με παραλλαγμένα ονόματα και αλλοιωμένα γεγονότα, αποφάσισα να γράψω μια αληθινή ιστορία: πώς έγιναν τα γεγονότα και κυρίως πώς τα βίωσα».\nΔεν πρόκειται για ένα ακόμη βιβλίο για τον εμφύλιο\n«Είχα αποφασίσει σχετικά νωρίς ότι το Είμαι όσα έχω ξεχάσει δεν θα είναι ένα ιστορικό βιβλίο, ότι δεν θα είναι μια αφήγηση που θα εστιάσει στη μαρτυρία του Εμφυλίου» λέει στο inside story ο Ηλίας Μαγκλίνης. «Βεβαίως, ο εμφύλιος καταλαμβάνει ένα πολύ μεγάλο μέρος του βιβλίου και έχει πολύ μεγάλη σημασία. Γιατί ο φόνος του Νίκου Μαγκλίνη (σ.σ.: του παππού του συγγραφέα) σχετίζεται με τον Εμφύλιο. Απ’ όποιους κι αν έγινε, για όποιους λόγους κι αν έγινε. Αν και είμαι σχεδόν βέβαιος ότι έγινε στο πλαίσιο των εμφυλιακών εκκαθαρίσεων στην περιοχή του Αγρινίου».\nΗ συνάντησή μας γίνεται ένα βροχερό πρωινό, αμέσως μετά την επιστροφή του συγγραφέα από την πατρίδα του, το Αγρίνιο, όπου βρέθηκε για την παρουσίαση του βιβλίου. Εκεί δέχθηκε λεκτικές επιθέσεις από οργανωμένα μέλη κόμματος της αριστεράς, τα οποία εξέφρασαν (άκομψα) τη διαφωνία τους για το γεγονός ότι ο Μαγκλίνης αποδίδει τον φόνο του παππού του στην ΟΠΛΑ (ένοπλη οργάνωση προσκείμενη στο ΕΑΜ και το ΚΚΕ, που έδρασε ανά την Ελλάδα από το 1943 έως το 1947), παρότι δεν υπάρχουν γραπτές αποδείξεις γι’ αυτό. «Πώς να υπάρξουν αποδείξεις, αφού η ΟΠΛΑ δεν αναλάμβανε την ευθύνη για τις εκτελέσεις ούτε βέβαια έστελνε προκηρύξεις;» αναρωτιέται ο συγγραφέας. «Όταν όμως συνελήφθη αργότερα η θεία μου και κόρη του δολοφονηθέντος, ο αρχηγός της Πολιτοφυλακής τής είπε μπροστά σε κόσμο: “Δεν ξέρω αν κάναμε καλά που σκοτώσαμε τον πατέρα σου. Όταν τελειώσει ο πόλεμος, πάρε ένα πιστόλι και σκότωσε αυτόν που το ’κανε”. Και την αφήνει και φεύγει. Αυτό δεν είναι ικανοποιητική απόδειξη;» συμπληρώνει.\nΟ Μαγκλίνης, πάντως, δεν στέκεται αποκλειστικά στη δολοφονία του παππού του, αλλά περιγράφει και τις θηριωδίες της άλλης πλευράς. «Η δράση των ταγματασφαλιτών στο Αγρίνιο είναι γνωστή, και έχουν γραφτεί αρκετά βιβλία και μελέτες» μας λέει, «αλλά δεν μπορούσα να την προσπεράσω».\nΌπως εξηγεί βέβαια, η αντικειμενική ιστορική καταγραφή δεν ήταν το βασικό μέλημά του: «Σε κάθε περίπτωση, η δολοφονία σφραγίζει τον πατέρα μου και σταδιακά σφραγίζει και την υπόλοιπη οικογένεια. Αυτό που ήθελα να κάνω ήταν να εξερευνήσω κατά πόσο το βίαιο αυτό γεγονός σχετίζεται με την αδυναμία του πατέρα μου να συνδεθεί με τους άλλους, αλλά και με το γεγονός ότι απέκτησε μια πολύ κακή σχέση με τα συναισθήματά του». Κάτι όμως, που όπως αναγνωρίζει ο συγγραφέας, θα μπορούσε να συμβεί σε κάθε οικογένεια ακόμη κι αν δεν είχε μεσολαβήσει ένας φόνος. «Αυτή η πανανθρώπινη, οικουμενική διάσταση ήταν αυτή που μ’ ενδιέφερε. Γι’ αυτό και το βιβλίο άγγιξε περισσότερο κόσμο».\nΟι αδέσποτες σφαίρες που δεν έριξε\nΤον ρωτάω αν έβαλε όρια σε όσα αποτύπωσε, ή αν η έρευνα κάποια στιγμή έγινε επιλεκτική. Χωρίς πολλή σκέψη, απαντάει αρνητικά. «Έβαλα όριο μόνο όταν συνειδητοποίησα ότι έπρεπε κάπου να σταματήσω την ιστορική έρευνα, γιατί αυτό που κατά βάθος με ενδιέφερε ήταν το υπαρξιακό σκέλος, το ψυχολογικό και συναισθηματικό. Οι δεσμοί αίματος δηλαδή, του πατέρα με το παιδί του». Όπως μάλιστα μας αποκαλύπτει, από την τελική, σελιδοποιημένη έκδοση του βιβλίου, αφαίρεσε περισσότερες από 40 σελίδες. «Ευλογώ τον εαυτό μου που τις έκοψα. Ήταν μάλλον περιττές φλυαρίες για τα ιστορικά και πολιτικά πράγματα της εποχής». Αναγνωρίζει πάντως και μια «αποτυχία» της έρευνας, καθώς δεν κατάφερε να εντοπίσει με βεβαιότητα αυτόν που τράβηξε τη σκανδάλη. «Όχι για λόγους εκδικητικότητας» όπως μου λέει, «ούτε βέβαια για να το βγάλω στη φόρα μετά από τόσα χρόνια. Σε ένα αφηγηματικό επίπεδο όμως με συνάρπαζε η ιδέα να μάθω την ιστορία του δολοφόνου, πώς γεννήθηκε, πώς μεγάλωσε, πώς οδηγήθηκε μέχρι εκεί, αλλά κυρίως πώς ένιωσε, και βέβαια πώς κατέληξε». Φοβήθηκε όμως μήπως αδικήσει κάποιον; «Συνειδητά επέλεξα να μην συμπεριλάβω στο βιβλίο αναφορές σε ονόματα που προέκυψαν κατά την έρευνα, επειδή δεν υπήρχαν επαρκείς αποδείξεις» μας λέει ο Ηλίας Μαγκλίνης. «Θα ήταν σαν να ρίχνω αδέσποτες σφαίρες στον αέρα στοχεύοντας αυτόν που μου υπέδειξαν ως ένοχο της δολοφονίας. Οι σφαίρες όμως θα πετύχαιναν τα παιδιά ή τα εγγόνια του μετά από τόσες δεκαετίες, και αυτό είναι κάτι που δεν ήθελα σε καμία περίπτωση».\nΌπως βέβαια μου εξομολογείται, κάποια στιγμή κατά τη συγγραφή του βιβλίου αποφάσισε ότι δεν είναι απαραίτητο να μαθαίνουμε τα πάντα. Σωστά. Δεν χρειάζεται να θυμόμαστε τα πάντα. «Λίγη λήθη μας προστατεύει από την τρέλα» γράφει σε ένα από τα πιο χαρακτηριστικά αποσπάσματα του βιβλίου. «Μονάχα θραύσματα θυμόμαστε είτε από έναν εμφύλιο πόλεμο είτε από έναν ανολοκλήρωτο έρωτα. Νησιά μνήμης η ζωή μας. Στο βάθος είμαστε πολύ καλοί στο να ξεχνάμε. Ή μήπως όχι;»\nΟ δικός μας Α’ Παγκόσμιος\nΕκτός από το εμφυλιακό κομμάτι, ο Μαγκλίνης επεκτάθηκε και στο μικρασιατικό, καθώς ο παππούς του πολέμησε εκεί επί τέσσερα χρόνια. «Η εμπειρία του απλού Έλληνα στρατιώτη στο μικρασιατικό μέτωπο μ’ ενδιέφερε ιδιαίτερα, γιατί θεωρώ ότι ήταν ο δικός μας Α’ Παγκόσμιος» μου λέει. Στην πορεία, πάντως, απομακρύνθηκε από την ιδέα της συνδυαστικής αφήγησης των δύο ιστορικών περιόδων, και στο βιβλίο επικεντρώθηκε σε κομβικές στιγμές της έρευνας για το μικρασιατικό, όπως οι θηριωδίες των Ελλήνων στρατιωτών. Ίσως, μας αποκαλύπτει, το υλικό που έχει στα χέρια του να αποτελέσει το πρόπλασμα για ένα επόμενο βιβλίο.\n«Αφού αποφάσισα να τους εκθέσω, θα μας εκθέσω όλους»\nΤο πιο δύσκολο κομμάτι ήταν οι αναφορές στην οικογένειά του. «Ένιωσα ότι τους εκθέτω. Κι εφόσον εκθέτω αυτούς, εκθέτω και τον εαυτό μου. Σε ορισμένα σημεία αναφέρομαι πολύ εξομολογητικά στον εαυτό μου. Γράφω για τον αποτυχημένο πρώτο γάμο, για τις δυσκολίες σύνδεσης που έχω κι εγώ όπως κι ο πατέρας μου, για δικές μου ενοχές και τύψεις. Είμαστε σε μια κοινωνία που επαναλαμβάνει διαρκώς το “μην το λες δεν κάνει” ή “τι θα πει ο κόσμος” και αυτό ήθελα συνειδητά με αυτό το βιβλίο να το χτυπήσω».\nΚαι καταλήγει: «Αφού αποφάσισα να τους εκθέσω, θα μας εκθέσω όλους». Μου θυμίζει τη ρήση του νομπελίστα Τσέζλαφ Μίλος: «Από τη στιγμή που γεννιέται ένας συγγραφέας στην οικογένεια, ξεχάστε την οικογένεια», ενώ συμφωνώντας με τον Φίλιπ Ροθ που έλεγε ότι οι συγγραφείς είναι σαν τα βαμπίρ που μπορεί να πιουν το αίμα ακόμη και των δικών τους ανθρώπων, τονίζει: «Οι αφηγήσεις για την οικογένεια έχουν το στοιχείο της αδιακρισίας αλλά και της αναξιοπρέπειας. Χρειάζονται όμως λεπτές ισορροπίες ώστε να μην ξεφτιλίσεις ούτε να αδικήσεις κάποιον».\nΜεταξύ Νέας Δημοσιογραφίας, non-fiction και αυτοβιογραφίας\nΕπιστρέφοντας στη συζήτηση για την παρουσίαση του Αγρινίου, ο Ηλίας Μαγκλίνης μας λέει ότι σχεδόν όλοι οι παρευρισκόμενοι απομόνωσαν όσους εξέφραζαν τις μάλλον αστήρικτες αντιρρήσεις τους στο περιεχόμενο του βιβλίου, και η εκδήλωση συνεχίστηκε χωρίς πρόβλημα. Προτού όμως αποχωρήσουν, ένας από αυτούς, προφανώς για να πικάρει τον συγγραφέα, του είπε: «Αυτό είναι μυθιστόρημα, κύριε», πιθανότατα χωρίς να αντιλαμβάνεται ότι ο Μαγκλίνης θα δεχθεί το σχόλιο όχι ως μομφή, αλλά ως εγκώμιο. «Με κολακεύει να θεωρούν ότι είναι μυθιστόρημα, παρότι δεν πρόκειται γι’ αυτό».\nΜε αφορμή το περιστατικό, τον ρωτάω σε ποιο είδος εντάσσεται το Είμαι όσα έχω ξεχάσει. Η αλήθεια είναι ότι σε αρκετά βιβλιοπωλεία το συναντούμε στα ράφια των μυθιστορημάτων. Η εγχώρια κριτική, πάντως, έσπευσε να το ταξινομήσει ως non-fiction.\nΟ Μαγκλίνης αναγνωρίζει ότι το βιβλίο του δύσκολα ταξινομείται, καθώς έχει στοιχεία ιστορικά, δημοσιογραφικά αλλά και δοκιμιακά, στιγμές εξομολόγησης, θραύσματα αναμνήσεων, υλικά βιογραφίας – κατ’ επέκταση και αυτοβιογραφίας. «Δεν ξέρω πώς να το κατονομάσω και για να σας πω την αλήθεια δεν με πολυενδιαφέρει», λέει, αλλά αποδέχεται ότι είναι ένα υβριδικό κείμενο που έχει ρίζες στο είδος που αποκαλείται «Νέα Δημοσιογραφία». Όπως λέει, το δίπολο fiction-non-fiction τον απασχολούσε ανέκαθεν. «Παρακολουθούσα πώς δουλεύουν, πώς ερευνούν, πώς γράφουν».\nΗ επόμενη ερώτηση προκύπτει αβίαστα: «Θα μπορούσατε να έχετε γράψει αυτό το βιβλίο αν δεν ήσασταν δημοσιογράφος;» «Αν δεν ήμουν δημοσιογράφος, δεν θα το είχα γράψει με αυτό τον τρόπο» απαντάει. «Θα ήταν ένα εντελώς διαφορετικό βιβλίο. Δεν ξέρω αν θα είχα βρει το κουράγιο να το γράψω. Η δημοσιογραφία με βοήθησε λόγω της τριβής με τη γραφή και την πρακτική εξάσκηση στις συνεντεύξεις και την έρευνα παρότι ουδέποτε ήμουν ερευνητικός ρεπόρτερ. Ίσως επίσης να μην άνοιγαν τόσο εύκολα οι πόρτες κάποιων οργανισμών αν δεν έλεγα ότι είμαι από την Καθημερινή».\nΟ ακούσιος διάλογος με τον προπάτορα της Νέας Δημοσιογραφίας\nΑναζητώντας τις λογοτεχνικές επιρροές του, ο Μαγκλίνης μας υπενθυμίζει ότι η λογοτεχνία δεν ταυτίζεται κατ’ ανάγκη με τη μυθοπλασία, και αναφέρει ενδεικτικά τα «Ημερολόγια» του Κάφκα ή τα «Σημειωματάρια» του Καμύ. Μνημονεύει επίσης τα έργα του Τoμ Γουλφ, της Τζόαν Ντίντιον, του Γκέι Ταλίζ.\nΚατά σύμπτωση [;] ενώ προετοίμαζα τις ερωτήσεις μου γι’ αυτή τη συνέντευξη, εντόπισα στο ΥouΤube μια σύντομη ομιλία του Ταλίζ, ο οποίος θεωρείται ο προπάτορας του είδους της «Νέας Δημοσιογραφίας». Ο ίδιος βέβαια ουδέποτε αποδέχτηκε πλήρως τον όρο. «Πρώτον γιατί δεν θεωρώ ότι ήταν κάτι νέο, και δεύτερον γιατί δεν πιστεύω ότι είναι δημοσιογραφία». Όπως χαρακτηριστικά λέει, θεωρεί ότι πρόκειται για κείμενα που βασίζονται στις αρχές της αφήγησης ώστε να «ορίζουν την πραγματικότητα κατά τρόπο που να είναι επαληθεύσιμη». Όπως εξηγεί ο πολύπειρος Αμερικανός συγγραφέας, ο προγραμματικός του στόχος, σε αντίθεση με τους μυθιστοριογράφους που επινοούν ονόματα, καταστάσεις και ιστορίες, ήταν να γράψει βιβλία που είναι δομημένα όπως τα μυθιστορήματα, χωρίς όμως να αλλάζει τα πραγματικά ονόματα και τις καταστάσεις. «Ήθελα να γνωρίζω τους χαρακτήρες μου τόσο καλά που να μη χρειάζεται να επινοώ χαρακτήρες», αναφέρει ο Ταλίζ.\nΑυτός ο μάλλον αφαιρετικός ορισμός του Αμερικανού δημοσιογράφου και συγγραφέα, αποκτά εξαιρετική σαφήνεια όσο διαβάζει κανείς το Είμαι όσα έχω ξεχάσει. «Η ιστορία, τα πρόσωπα και τα γεγονότα είναι πραγματικά», μου λέει ο Μαγκλίνης. «Πλην ενός ονόματος που αποσιωπήθηκε για λόγους ευθιξίας. Από αυτή την άποψη λοιπόν, δεν υπάρχει επινόηση, δεν υπάρχει μυθοπλασία. Το βιβλίο, όμως, είναι γραμμένο με την αισθητική απαίτηση ενός λογοτεχνικού έργου».\n«Όταν περνάς τόσο πολύ χρόνο στην έρευνα, τέσσερα, πέντε, ίσως και περισσότερα χρόνια προσπαθώντας να μάθεις εις βάθος τους χαρακτήρες σου, χωρίς ταυτόχρονα να γράφεις, μπορεί να οδηγηθείς ακόμη και στην κατάθλιψη» συνεχίζει ο Ταλίζ.\nΟ Μαγκλίνης ερευνούσε και μελετούσε επί σχεδόν είκοσι χρόνια. Όχι αποκλειστικά βέβαια, αφού συνέχιζε να εργάζεται ως δημοσιογράφος και αρχισυντάκτης του Πολιτιστικού της Καθημερινής, ενώ σε διάστημα 15 περίπου ετών έγραψε και εξέδωσε τρία ακόμη βιβλία: Πρωινή γαλήνη (Μεταίχμιο, 2015), Η ανάκριση (Κέδρος, 2008), Σώμα με σώμα (Πόλις, 2005). «Όλα τα βιβλία σε μικρό ή μεγαλύτερο βαθμό εμπεριέχονται σε αυτό», μας λέει, και ως συνδετικό νήμα εντοπίζει τους τρόπους που η Ιστορία εισβάλλει βίαια στον μικρόκοσμο μιας οικογένειας και τους κάνει άνω κάτω. «Εστιάζω στο πώς αυτό το τραύμα ταξιδεύει μέσα στον χρόνο. Στο βιβλίο αυτό εκτός από το τραύμα, στέκομαι και στην αγάπη. Πώς δηλαδή μια οικογένεια που χωρίστηκε ιδεολογικά, κατόρθωσε να μη χωριστεί και συναισθηματικά».\nΑνατρέχω και πάλι στα λόγια του Αμερικανού: «Είναι φορές που αισθάνεσαι ότι δεν θα τα καταφέρεις. Ότι δεν θα ολοκληρώσεις το βιβλίο. Ότι ποτέ δεν θα γνωρίζεις αρκετά, ότι ποτέ δεν θα ’σαι έτοιμος. Αλλά ακόμη κι όταν αρχίζεις να γράφεις, θεωρείς ότι δεν είσαι αρκετά καλός, ότι δεν το κάνεις σωστά».\n«Το βιβλίο πέρασε από πολλά στάδια, αλλά κατέληξε όπως το ονειρευόμουν πριν αρχίσω να το γράφω» μου λέει ο Ηλίας Μαγκλίνης. «Όσο καταπιανόμουν με το υλικό της έρευνας και πριν γράψω το βιβλίο είχα ορισμένες απαιτήσεις απ’ αυτό. Όταν όμως ξεκίνησα να το γράφω, οι ρόλοι αντιστράφηκαν και το βιβλίο άρχισε να έχει απαιτήσεις από μένα. Κι εκεί αρχίζουν τα δύσκολα, γιατί πρέπει να ακούσεις καθαρά τι θέλει να σου πει το βιβλίο».\n«Πιστεύω, όμως, ότι αν τελικά τα καταφέρεις και τελειώσεις το βιβλίο, αντιλαμβάνεσαι ότι άξιζε τον κόπο» επιμένει στον ακούσιο διάλογο ο Γκέι Ταλίζ. «Γιατί παίρνεις μια φέτα της πραγματικότητας και την διασώζεις μέσω του βιβλίου που μπορεί να διαβαστεί σήμερα ή σε πενήντα χρόνια. Κι αν είναι πραγματικά καλό, θ’ αντέξει στον χρόνο».\nΑυτό κάνει και ο Μαγκλίνης: Διασώζει μια «φέτα της πραγματικότητας». Μόνο που δεν επιλέγει μια ανώδυνη γωνία, αλλά μια άβολη πτυχή της. Άβολη και σκληρή τόσο για τον ίδιο όσο και για την οικογένειά του. Η επιτυχία του κειμένου έγκειται στο ότι ξεφεύγει γρήγορα από τη σφαίρα του ιδιωτικού και αφορά πολλούς περισσότερους. Κάτι που αποδεικνύεται και από την πορεία του βιβλίου. Κατά σύμπτωση, στη διάρκεια της συνομιλίας μας, δέχεται ένα τηλεφώνημα από την υπεύθυνη του Μεταιχμίου, που τον ενημερώνει ότι μέσα σε λίγες μόνο εβδομάδες από την κυκλοφορία, η πρώτη έκδοση κοντεύει να εξαντληθεί.\nΟ ρόλος του κύριου Γκρι\nΟ Ηλίας Μαγκλίνης επιμελείται τα τελευταία χρόνια μία από τις πλέον ενδιαφέρουσες και καλογραμμένες στήλες του ελληνικού Τύπου που τιτλοφορείται «Ο Κύριος Γκρι», στην Καθημερινή. Αναπόφευκτα λοιπόν τον ρωτάμε για τον ρόλο που έπαιξε ο κύριος Γκρι στη συγγραφή του Είμαι όσα έχω ξεχάσει. «Χωρίς να το αντιλαμβάνομαι, ο κύριος Γκρι αποτέλεσε το εργαστήρι αυτού του βιβλίου». Τρία ή τέσσερα κομμάτια του βιβλίου, με αρκετές αλλαγές βέβαια, προέρχονται από τη στήλη. Μεταξύ αυτών και η αναφορά στον πίνακα του Κίφερ Die berühmten Orden der Nacht (1997), λεπτομέρεια του οποίου κοσμεί το εξώφυλλο του βιβλίου.\nΟ κύριος Γκρι είχε αναφερθεί επίσης και στο πολυβραβευμένο ντοκιμαντέρ Νοσταλγώντας το φως του Χιλιανού Πατρίσιο Γκουζμάν. Οι ήρωες του Μαγκλίνη, όπως και οι ήρωες του Γκουζμάν, απαιτούν απαντήσεις. Θέλουν να μάθουν ποιοι ευθύνονται για τους νεκρούς τους. Για τους δολοφονημένους από τη χούντα του Πινοσέτ στη Χιλή, για τα θύματα του Εμφυλίου στην Ελλάδα.\nΌπως και στο Νοσταλγώντας το φως, έτσι και στο Είμαι όσα έχω ξεχάσει οι αφηγήσεις ξεκινούν από το χώμα – από εκεί που έθαψαν τους νεκρούς των αδελφοκτόνων πολέμων τους, Έλληνες και Χιλιανοί. Οι αφηγήσεις αμφοτέρων όμως συνεχίζονται στα αστέρια, εκεί που στοχεύουν τα τηλεσκόπια των επιστημόνων της ερήμου Ατακάμα, εκεί που στοχεύει και το τηλεσκόπιο του Νίκου, σε ένα κατάφυτο κτήμα στη Βόρεια Εύβοια.\n«Ο αδελφός μου ο Νίκος, όχι ο παππούς που δεν γνωρίσαμε ποτέ» διευκρινίζει στο βιβλίο ο Μαγκλίνης, σε ένα από τα καθηλωτικά ποιητικά ιντερμέδια –όπως ο ίδιος τα αποκαλεί– που παρεμβάλλονται ως γέφυρες ανάμεσα στα πεζολογικά κομμάτια του βιβλίου:\n«Εκείνη τη νύχτα ο Νίκος έριξε προς τον ουρανό μια κόκκινη ακτίνα\nγια να μου δείξει το κέντρο του Γαλαξία, τον αστερισμό του Τοξότη\nνα μου πει ότι εκεί φωλιάζει μια τεράστια μαύρη τρύπα\nλέγεται Τοξότης Α* και απέχει 26.000 έτη φωτός από εμάς\nΌσο πιο βαθιά στο σύμπαν κοιτάζεις,\nτόσο πιο πίσω στον χρόνο ταξιδεύεις: αν ένας εξωγήινος πολιτισμός\nπαρατηρούσε από την αστρική γειτονιά του Τοξότη Α* τη Γη\nθα έβλεπε τα Μαμούθ να συνυπάρχουν\nμε τον προϊστορικό άνθρωπο, όχι εμάς και τις πόλεις μας.\nΜείναμε έτσι σιωπηλοί με τη νύχτα να μας τυλίγει\nΚαι τις σκιές να πληθαίνουν\n«Τα ιντερμέδια αυτά είναι τα αγαπημένα μου αποσπάσματα του βιβλίου» μου λέει ο συγγραφέας. «Είναι όπως κάνεις μια μεγάλη διαδρομή με το αυτοκίνητο, και σταματάς για να ξεμουδιάσεις. Η αφηγηματική ταχύτητα μειώνεται, και όπως ξεμουδιάζεις, κοιτάς το τοπίο, και το τοπίο σε κοιτάζει κι αυτό, γίνεται μια ενδοσκόπηση, και μετά συνεχίζεις».\nΛίγο πριν ολοκληρωθεί η κουβέντα μας, λέω στον Ηλία Μαγκλίνη ότι διαβάζοντας το βιβλίο έμεινα με την αίσθηση ότι πρόκειται για ένα «ξεκαθάρισμα λογαριασμών». Το σκέφτεται για λίγη ώρα, και τελικά συμφωνεί. «Πράγματι. Το ξεκαθάρισμα λογαριασμών όμως δεν ήταν να βρω τον δολοφόνο και να πω αυτός είναι. Περισσότερο ήταν ένα ξεκαθάρισμα συγγραφικών λογαριασμών με τον εαυτό μου, γιατί ήταν μια ιστορία με την οποία πάλευα για είκοσι χρόνια. Και την είπα, γράφοντας πιο ελεύθερος από κάθε άλλο βιβλίο. Και το αποτέλεσμα με αφήνει με ένα αίσθημα πληρότητας».\nΠριν κλείσουμε του ζητάω να επιστρατεύσει τη δημοσιογραφική του εμπειρία και να απευθύνει στον εαυτό του μια ερώτηση που κανείς ως σήμερα δεν του έκανε. «Αυτή είναι η πιο πρωτότυπη ερώτηση που έχω ακούσει» λέει γελώντας, «και παρότι δεν το είχα σκεφτεί, σίγουρα υπάρχει μια ερώτηση που θα ήθελα να κάνω στον εαυτό μου: Μήπως όλο αυτό είναι ένα κατασκεύασμα; Μήπως δηλαδή το αξίωμα ότι επειδή ο πατέρας μου δεν ολοκλήρωσε τη σχέση με τον πατέρα του, δεν ήξερε πώς να ολοκληρώσει τη σχέση του με τους γιους του, είναι μια ψυχαναλυτική μπλόφα; Μήπως ότι λόγω χαρακτήρα ήταν πολύ κλειστός και όχι τόσο τραυματισμένος όσο νόμιζα; Μήπως έχω στήσει όλο αυτό σε μια δική μου συγγραφική εμμονή γιατί πρόκειται απλώς για μια συγκινητική και συναρπαστική ιστορία; Ευτυχώς ή δυστυχώς, δεν μπορώ να δώσω απάντηση» λέει, αντιλαμβανόμενος ενδεχομένως ότι αυτή η συγγραφική «αδυναμία» κάνει την ανάγνωση πιο γοητευτική.\nΚατεβαίνοντας τις σκάλες της παλιάς πολυκατοικίας, ακούω ακόμη στο μυαλό μου μια αποστροφή του λόγου του Μαγκλίνη: «Ο λόγος όμως που έγραψα, ο λόγος που όλοι γράφουμε συνδέεται με την εγγενή και ενστικτώδη ανάγκη του ανθρώπου να αφηγείται ιστορίες. Και η βάση για τις ιστορίες αυτές είναι η ίδια μας η ζωή».\nΤο οξυγόνο της Ξένιας Κουναλάκη\nΤι κάνει έναν άνθρωπο των ειδήσεων να καταπιαστεί με το μυθιστόρημα; Συχνά η αλήθεια είναι αβάσταχτη, εξηγεί η Ξένια Κουναλάκη, σε ένα προσωπικό κείμενο για το πώς έγραψε το τρίτο της βιβλίο, «Οξυγόνο», που κυκλοφορεί από τις εκδόσεις Πόλις.\nΟ Φρανκ Σινάτρα είναι κρυωμένος\nΜπορείς να κάνεις το πορτρέτο κάποιου που αρνείται να σε δει; Αυτήν την ερώτηση απάντησε ο Γκέι Ταλίζ το 1966 με ένα άρθρο που σταθερά ψηφίζεται το καλύτερο στην ιστορία των περιοδικών και έγινε η αρχή της Νέας Δημοσιογραφίας.


Οι Marcus & Martinus έρχονται τον Ιούνιο στο Terra Vibe Park | Reader.gr\nΟι Marcus & Martinus έρχονται τον Ιούνιο στο Terra Vibe Park\nΤετ, 17/04/2019 - 20:25\nΤο θεματικό πάρκο Τerra Vibe ανοίγει τις πύλες του την Παρασκευή 21 Ιουνίου για να φιλοξενήσει το απόλυτο καλοκαιρινό, νεανικό ποπ πάρτι! Oι Marcus & Martinus, το μεγαλύτερο ποπ φαινόμενο της Σκανδιναβίας, θα βρίσκεται στην Αθήνα για μία μόνο εμφάνιση.\nΓονείς, ενήλικες, παιδιά και έφηβοι μπορούν να χαλαρώσουν στο καταπράσινο Terra Vibe όσο οι νεαροί φανς διασκεδάζουν, γιατί ο χώρος είναι ειδικά διαμορφωμένος για να υποδεχθεί όλες τις ηλικίες. Όπως λένε οι Marcus & Martinus: «Eίναι οι στιγμές που περνάμε μαζί που έχουν σημασία!»\nΟ χώρος του Terra Vibe ξεδιπλώνεται σε μια έκταση 70 στρεμμάτων προσφέροντας μια ασφαλή, καταπράσινη όαση κατάλληλη για παιχνίδια και εκδηλώσεις με κυρίαρχο στοιχείο πάντα τη μουσική και το θέαμα. Κορίτσια και αγόρια θα χορέψουν στους ποπ ρυθμούς των διδύμων Marcus & Martinus και θα γευτούν τη χαρά και ξεγνοιασιά που συνοδεύουν τις αγαπημένες τους ποπ μελωδίες.\nΜόλις 17 ετών, τα δίδυμα αδέρφια από τη Νορβηγία έχουν ήδη εδραιωθεί ως επιτυχημένοι καλλιτέχνες σε πολλές ευρωπαϊκές χώρες. Η πιασάρικη μουσική τους και η μαγνητική σκηνική τους παρουσία είναι αδύνατο να περάσουν απαρατήρητες, κάτι που οι οπαδοί τους αποδεικνύουν στα σόσιαλ μίντια αφού τα βίντεοκλιπ τους ξεπερνούν τις 180 εκατομμύρια προβολές!\nKαι επειδη ο pop εορτασμός για τις νεαρές ηλικίες δε σταματά εδώ, λίγο πριν την εμφάνιση των Μarkus & Martinus, θα ανέβουν στην σκηνή οι The Players, το ελληνικό Boyband –φαινόμενο– της Μinos Emi / Universal. Oι The Players είναι νικητές του βραβείου «Καλύτερου Πρωτοεμφανιζόμενου» στα βραβεία MAD VMA 2018, Έλληνες πρεσβευτές της διεθνούς καμπάνιας «HELP A DANE» του 2018, καθώς και κύριοι πρεσβευτές του προγράμματος Live Without Bullying.\nSocial Media links Marcus & Martinus\nΠαραλίες χωρίς μουσική αλλά με... καφέ - Χαλαρώνουν τα μέτρα: Τι προβλέπει η νέα ΚΥΑ\nΔημήτρης Σταρόβας: Η εγκατάλειψη από τον πατέρα του, το πραγματικό του επίθετο και οι εφιάλτες για τα κιλά του (vid)\nΓυμνές ορθοπεταλιές για την προστασία του περιβάλλοντος\n29/05/2020 - 13:01


ΑΠΙΣΤΕΥΤΟ! Έκανε μπάνιο και βρήκε μπουκάλι με τάμα και χρήματα | Star.gr\nΑΠΙΣΤΕΥΤΟ! Έκανε μπάνιο και βρήκε μπουκάλι με τάμα και χρήμ��τα\nΜια περίεργη έκπληξη περίμενε έναν κ��τοικο Ηρακλείου χθες απόγευμα στην παραλία του Μαδέ. Ξαφνικά, βρέθηκε να κολυμπά δίπλα σε ένα από τα χιλιάδες μπουκαλάκια τάματος που ρίχνονται στη θάλασσα από πιστούς, από πολλές περιοχές της χώρα μας, τα οποία, όπως λέει η παράδοση, έχουν προορισμό την Ιερά Μονή του Ταξιάρχη στον Πανορμίτη της Σύμης.\n«Μόλις είχα κάνει την πρώτη βουτιά στην θάλασσα και χαλάρωνα, ώσπου διαπίστωσα ότι δίπλα μου επέπλεε ένα λευκό πλαστικό μπουκάλι. Αρχικά νόμιζα ότι ήταν σκουπίδι και είπα να το βγάλω έξω, αλλά φθάνοντας κατάλαβα, ότι ήταν κάτι άλλο», αναφέρει στο ekriti.gr ο κ. Σταύρος.\nΌσον αφορά τα διακριτικά που είχε το μπουκάλι πάνω, ο κ. Σταύρος αναφέρει: «Έγραφε πάνω στο μπουκάλι “ΠΡΟΣ ΙΕΡΑΝ ΜΟΝΗΝ ΠΑΝΟΡΜΙΤΗ ΣΥΜΗΣ ΔΩΔΕΚΑΝΗΣΩΝ» και επειδή δεν γνώριζα εξ αρχής τι ήταν μαζί με τον ξάδελφο μου πο�� ήταν μαζί μου το άνοιξα. Διαπίστωσα ότι το μπουκάλι περιείχε τρεις επιστολές και ένα χαρτονόμισμα των 20 ευρώ. Το ένα χαρτί έγραφε «Υπέρ Υγείας» το άλλο «Υπέρ Αναπαύσεως» και το τρίτο ήταν ένα γράμμα αφιερωμένο στον Πανορμίτη με κάποιο πρόβλημα του ανθρώπου που το έγραψε. Ζητούσε να τον βοηθήσει ο Αρχάγγελος, στο τέλος της επιστολής ήταν γραμμένο το όνομα του και το τηλέφωνό του.\nΧωρίς δεύτερη σκέψη, κλείσαμε ξανά το μπουκάλι με όσα περιείχε μέσα πήγαμε όσο πιο βαθιά μπορούσαμε και το αφήσαμε στην θάλασσα. Είμαι θρήσκο άτομο και χωρίς να ξέρω τι ήταν αυτό που βρήκα αργότερα έμαθα για τα τάματα στο Πανορμίτη. Τα λόγια του κυρίου που έγραψε τα γράμματα με συγκίνησαν και ένιωσα ότι ήταν μπροστά μου. Έπρεπε η επιθυμία του να γίνει πραγματικότητα, όπως ξέρει ο Θεός και ο Πανορμίτης. Ίσως το μπουκαλάκι έχασε το δρόμο του και γω έπρεπε να το βοηθήσω να τον βρει. Αυτό έκανα».\nΤι είναι το τάμα μέσα σε μπουκάλι για τον Πανορμίτη Σύμης\nΕκείνος που αδυνατεί να επισκεφθεί την Ιερά Μονή, μπορεί μέσα σε ένα μικρό μπουκαλάκι, ν�� τοποθετήσει Θυμίαμα, ένα χαρτί με τα «Υπέρ Υγείας» και τα «Υπέρ Αναπαύσεως» ονόματα εκείνων που επιθυμεί, ένα χαρτάκι με το Ονοματεπώνυμο, τη διεύθυνση ή και το τηλέφωνό του. Επίσης, μπορεί να συμπεριλάβει και ένα γράμμα προς το Μοναστήρι, για οποιοδήποτε θέμα τον απασχολεί και θα ήθελε να γίνει θέμα προσευχής στην Ιερά Μονή.\nΟ Πανορμίτης θα το αναλάβει και το μπουκαλάκι με τα Αφιερώματα θα φθάσει τελικά στη Σύμη, στον όρμο της Ιεράς Μονής, ή διαφορετικά θα μπλεχτεί στα δίχτυα των ψαράδων στα ανοιχτά του νησιού. Σε κάθε περίπτωση όμως, ο τελικός προορισμός του θα είναι να καταλήξει άθικτο στα χέρια των ανθρώπων του Μοναστηριού, οι οποίοι με τη σειρά τους θα αποστείλουν ευχαριστήρια επιστολή προς τον πιστό που το έστειλε, ευχαριστώντας τον για τα Αφιερώματα. Στην Ιερά Μονή φυλάσσονται μέχρι σήμερα Αφιερώματα, που ταξίδεψαν μόνα για τον Πανορμίτη από διάφορα μέρη του κόσμου (Αμερική, Αυστραλία, Αγγλία κ.α) αλλά και περασμένες δεκαετίες.


KerkiniToday: Ο ΤΡΥΠΟΦΡΑΧΤΗΣ\nΕίναι το μικρότερο πετούμενο του Θεού με την μεγαλύτερη όμως ιστορία. Σύμφωνα με τη λαϊκή παράδοση λοιπόν, κάποτε μαζεύτηκαν όλα τα πουλιά για να ιδρύσουν το δικό τους βασίλειο και να ορίσουν το βασιλιά τους.\nΟι διάφοροι διεκδικητές άρχισαν ν’ αραδιάζουν τα προσόντα τους. Ο αετός είπα πως είναι ο δυνατότερος, το χελιδόνι καυχήθηκε την ταχύτητα και τη σβελτάδα του, τ’ αηδόνι το τραγούδι του κ.τ.λ.\nΗ επιτροπή άκουσε όλα τα πουλιά κι έβγαλε αυτή την απόφαση. Όλα τα χαρίσματα τους είναι καλά και αξιόλογα. Βασιλιάς όμως θα γίνει αυτός που θα πετάξει ψηλότερα.\nΌλοι οι διεκδικητές δέχτηκαν και μπήκαν στη σειρά, έτοιμοι για το πέταγμα. Το σύνθημα για την εκκίνηση το ‘δώσε η κουρούνα και με μιας σαν σύννεφο χύθηκαν όλοι τους προς τα σύννεφα.\nΣε λίγη ώρα άρχισαν ένας ένας ν’ αραιώνουν. Τα πιο πολλά πουλιά εγκατέλειπαν τον αγώνα κουρασμένα. Στο τέλος απόμεινε μόνο ο αετός. Αυτός όλο και ψήλωνε πολύ. «Ζήτω ο βασιλιάς μας», φώναξαν τα πουλιά…\nΣταμάτησε τότε ο αετός σ’ εκείνα τα μεγάλα ύψη, ζυγίστηκε με μερικές γύρες για λίγο καμαρωτός και ξεκίνησε προς τα κάτω. Ξαφνικά όμως, ένα μικρό πουλί ξεχώρισε να πετά πιο πάνω από τον αετό. Σάστισαν όλα τα πουλιά. Δεν πίστευαν στα μάτια τους.\nΚοιτάζουν καλά και τι να δουν, αυτός που νίκησε τον αετό ήταν ο τρυποφράκτης!!! Πως έγινε αυτό?, θα ρωτάτε κι εσείς όπως άλλωστε και όλα τα πουλιά εκείνη την ώρα…\nΟ μικρός μας ήρωας, ήταν πονηρός, τη στιγμή που όλοι ετοιμάζονταν για τον αγώνα αυτός τρύπωσε με τρόπο μέσα στη φτερούγα του αετού. Βλέπετε πολλές φορές το μέγεθος του δεν είναι μεγαλύτερο από το τσόφλι του καρυδιού.\nΌταν λοιπόν ο αετός έφτασε σε ύψος που δε μπορούσε να πάει άλλο, φραααπ ξεπετάχτηκε από την κρυψώνα του και ξεκούραστος όπως ήταν πέταξε πιο ψηλά από τον αετό. Έτσι λοιπόν κι έγινε αυτός ο βασιλιάς των πουλιών.\nΑπό τότε, φύτρωσε στο κεφάλι του τ’ ωραίο του λοφίο, το βασιλικό του στέμμα.\nΔεν χάρηκε όμως ο φουκαράς για πολύ το βασιλικό θρόνο.


Μετά την πανδημία: τι με τρομάζει περισσότερο\nΠροφανώς αυτή τη στιγμή ο μεγαλύτερος μας φόβος είναι να μην κολλήσουμε και να μην πεθάνουμε, αλλά δε χρειάζεται να είσαι αναλυτής για να καταλάβεις ότι αυτό που ζούμε τώρα είναι το πρώτο μόλις στάδιο από τα χειρότερα που θα ακολουθήσουν.\nΔεν ξέρω κατά πόσο το σκεφτόμαστε τώρα -μιας και είμαστε αρκετά απασχολημένοι με το φόβο μας ή με τη λαχτάρα μας να βγούμε έξω όπως παλιά ή με την προσπάθεια μας να σώσουμε οτιδήποτε σώζεται- αλλά είναι αυτονόητο ότι το μεγάλο πρόβλημα δε θα είναι ούτε το ψυχικό κόστος ούτε οι κοινωνικές αλλαγές, αλλά μια νέα οικονομική κρίση.\nΚαι τι είδους κρίση θα είναι αυτή; Δε θα είναι σαν αυτήν που βιώνουμε ήδη εδώ και δέκα χρόνια, αλλά δεν ξέρουμε και πώς ακριβώς θα είναι. Πανδημίες στην ιστορία της ανθρωπότητας έχουν υπάρξει πάρα πολλές, αλλά για τη δική μας γενιά είναι η πρώτη. Και είναι κάτι εντελώς πρωτόγνωρο και άγνωστο για εμάς.\nΜε την οικονομική κρίση της τελευταίας δεκαετίας το πράγμα έδειχνε κάπως να σταθεροποιείται. Ασφαλώς και συντελέστηκαν μεγάλες αλλαγές, αλλά η αργή επαναπροσαρμογή μας μάς οδήγησε τελικά σε μια σχετική ασφάλεια, συγκριτικά με τα πρώτα χρόνια. Οι αλλαγές όμως που προκαλεί μια πανδημία είναι και σαρωτικές και ραγδαίες: δύσκολα μπορείς να κάνεις προβλέψεις και ακόμα πιο δύσκολα μπορείς να προλάβεις τα χειρότερα.\nΑλλά αυτό που κυρίως σου στερεί η πανδημία -και αυτό που μου φαίνεται το πιο φοβερό και τρομακτικό απ' όλα- είναι η επιθυμία σου να αντιδράσεις. Εδώ δεν έχουμε να κάνουμε τόσο με λάθος πολιτικούς χειρισμούς ή οικονομικά σκάνδαλα, αλλά με ένα ζήτημα ζωής και θανάτου. Ή για να το πω καλύτερα, μπορεί να έχουμε και πάλι σκάνδαλα και λάθος χειρισμούς εκ μέρους των εκάστοτε κυβερνήσεων, αλλά αυτά κατά κάποιον τρόπο χάνονται κάτω από το άλλοθι της υγείας.\nΟ «εχθρός» εδώ δεν είναι συγκεκριμένες ομάδες προσώπων που ευθύνονται για την κακή κατάσταση της χώρας, αλλά ένας ιός. Μπροστά στον φόβο του θανάτου δέχεσαι σχεδόν τα πάντα, ακόμα κι αν σε πολλά πράγματα καταβάθος δε συμφωνείς. Έτσι, απέναντι σε ποιον να διαδηλώσεις, να εξεγερθείς, να αντιδράσεις; Ποιον να μαυρίσεις στις επόμενες εκλογές; Τι ακριβώς να διεκδικήσεις; Δεν μπορείς να ζητήσεις τα ρέστα από πουθενά, γιατί θεωρητικά κανείς δεν ευθύνεται.\nΤι μέλλον λοιπόν μπορεί να έχει μια χώρα που οικονομικά θα καταστραφεί, αλλά δε θα έχει την ορμητικότητα να αντιδράσει και να διεκδικήσει; Κι αν δεν έχει αυτά τα δύο, πώς θα γίνουν οι αλλαγές για να πάει μπροστά;\nΜια πανδημία παγώνει τα πάντα με έναν τρόπο απόλυτο, τόσο σε πρακτικό επίπεδο όσο και σε ψυχολογικό. Κι αυτός φαίνεται να είναι ένας πολύ κακός συνδυασμός. Αν προσθέσουμε σε αυτά τις μεγάλες αλλαγές που θα έρθουν στον τρόπο ζωής και στον τρόπο σκέψης -πράγματα που φαίνονται ήδη αρκετά καθαρά από τώρα- μιλάμε για ένα αγνώριστο μελλοντικό τοπίο. Ας είμαστε προετοιμασμένοι για όλα.


ΟΛΙΣΤΙΚΗ ΓΑΣΤΡΟΝΟΜΙΚΗ ΕΜΠΕΙΡΙΑ\n«Η… διάδραση μεταξύ του επισκέπτη και τις δημιουργίες του φημισμένου σεφ συνεχίζονται στα επίπεδα των υπολοίπων εστιατορίων πάνω στο κύμα του Ιονίου, δίπλα σε πισίνες που περιβάλλονται από φοίνικες και με τη Ζάκυνθο να φαίνεται στο βάθος του ορίζοντα»\n- Της Νάντιας Μιχαλοπούλου\nΈνας καταπράσινος λόφος από πεύκα, τα σμαραγδένια νερά του Ιονίου πελάγους κι ένας βασικός πόλος ξενοδοχειακών αρχιτεκτονημάτων πολυτελούς επιπέδου. Παραδοσιακή και δημιουργική ελληνική κουζίνα βασισμένη σε κορυφαίες πρώτες ύλες και προσεκτικά διαλεγμένα υλικά. Διεθνείς γεύσεις από τις υψηλότερες θέσεις της διεθνούς γαστρονομικής σκηνής. Υποδειγματικοί συνδυασμοί ευφάνταστων κοκτέιλ κι ενημερωμένες ετικέτες κρασιών. Αλλά πάνω απ΄ όλα ομάδες ανθρώπων με βαθιά γνώση της έννοιας «φιλοξενία» που διατηρούν τον παραδοσιακό χαρακτήρα της ελληνικής κουλτούρας, με προσθήκες σύγχρονης περιποίησης.\nΑυτή είναι η ατμόσφαιρα που εκφράζει εμφατικά την ολιστική (γαστρονομική) εμπειρία στο Riviera Olympia του Ομίλου Grecotel, που αποτελεί ένα από τα ωραιότερα θέρετρα της Μεσογείου.\nΤα 24 εστιατόρια που απλώνονται στους χώρους των τεσσάρων ξενοδοχειακών μονάδων (Mandola Rosa, Olympia Riviera, Olympia Oasis, Ilia Palms) εκπροσωπούν ένα ξεχωριστό ταξίδι στις αισθήσεις και τη φαντασία, όμως όλα λειτουργούν στη βάση της ίδιας αρχής: στη δημιουργία ιδιαίτερων στιγμών μέσα από ένα περιπετειώδες ταξίδι στον κόσμο της γαστρονομικής πραγματικότητας. Οραματιστής και οδηγός αυτού του ταξιδιού ο Executive Chef του resort, o διακεκριμένος Γιάννης Κουναλάκης. Ο άνθρωπος που δίνει διαρκώς νέα πνοή και νέους δρόμους προσέγγισης στο έργο του, ερωτοτροπώντας με τα αγαθά της φύσης. Αιωνίως γοητευμένος από τον πλούτο της ελληνικής γης και την αίσθηση της δημιουργίας, ενεργοποιεί έναν υψηλών παλμών διάλογο της fine-dining κουζίνας με τις καθαρόαιμες ελληνικές συνταγές και καλεί κάθε επισκέπτη του resort να γίνει μέρος του, σε χώρους κομψής αισθητικής. Υποδέχεται, μαγειρεύει και σερβίρει με στοργή.\nΠιάτα όπως λαβράκι φιλέτο με πουρέ φινόκιο, tuile από μελάνι σουπιάς και σάλτσα λευκού κρασιού, μοσχαρίσσιο φιλέτο chateaubriand με baby λαχανικά, πουρέ πατάτας και σάλτσα béarnaise, ραβιόλι ανανά με namelaka λευκής σοκολάτας, φρούτα του πάθους και παγωτό καρύδα, είναι ενδεικτικά της τέχνης του.\nΣερβίρονται στο Cap Voyage του Mandola Rosa τη στιγμή που ο ήλιος βασιλεύει και το φως του δίνει τη θέση του στο φεγγάρι και τ’ αστέρια. Εκεί ο Γιάννης Κουναλάκης δημιουργεί ένα ελληνικό μενού σε σύγχρονο ύφος και με κοσμοπολίτικες τεχνικές, το οποίο συνδυάζει με εκλεκτές ετικέτες από αξιόλογους αμπελώνες. Όποιος συμφωνεί, ότι πράγματι ο έρωτας περνάει από το στομάχι, στο Cap Voyage θα αισθανθεί ότι βρίσκεται στο κατάλληλο μέρος.\nΗ… διάδραση μεταξύ του επισκέπτη και τις δημιουργίες του φημισμένου σεφ συνεχίζονται στα επίπεδα των υπολοίπων εστιατορίων πάνω στο κύμα του Ιονίου, δίπλα σε πισίνες που περιβάλλονται από φοίνικες και με τη Ζάκυνθο να φαίνεται στο βάθος του ορίζοντα. Από την παράδοση του κρητικού καφενείου, τους κλασσικούς μεζέδες, τα ολόφρεσκα ψάρια και τα χειροποίητα ζυμαρικά μέχρι τις μεσογειακές και ασιατικές γεύσεις, τα τραπέζια του resort γεμίζουν από αρώματα και επιλογές που καλύπτουν κάθε επιθυμία, από το πρωί μέχρι το βράδυ.\nΣπουδαίο το πρωινό γεύμα στον μπουφέ του αριστοκρατικού Mandola Rosa, του Olympia Riviera και του Olympia Oasis. Πιάτα που δύσκολα συναντιόνται αλλού, εδώ τα απολαμβάνετε στη νησιώτικη ατμόσφαιρα από φυσικό ξύλο, καλάμια και λευκές αψιδωτές του Sea Dunes (Αμμοθίνες). Εικαστικά δρώμενα από μικρά πιάτα με πολύχρωμες νοστιμιές, που τοποθετούνται στο κέντρο των τραπεζιών του ολοκαίνουργιο Ουζερί του resort και αποτελούν αφορμή για επικοινωνία και διασκέδαση.\nΤαξίδια στα γευστικά μονοπάτια της Άπω Ανατολής στο ασιατικό L’ Orient με φόντο το πέλαγος. Κλασσικές, αναδομημένες, ελληνικές συνταγές με μεσογειακές πινελιές και a la carte μοντέρνα ελληνική κουζίνα το βράδυ, στη δροσερή βεράντα στην ταβέρνα του Olympia Oasis, πάνω από τη θάλασσα.\nΦίνα απεριτίφ, signature δημιουργίες, υψηλών επιδόσεων κοκτέιλς και αφρώδη οίνοι στα lobby των ξενοδοχείων και τις τεράστιες βεράντες πάνω από τις πισίνες και τη θάλασσα. Εδώ, η στιγμή που ο ήλιος δύει στο Ιόνιο πέλαγος, δύσκολα διαγράφεται από τη μνήμη.\nΣτο ολοκαίνουργιο Τhe Pool Club του resort με απολαυστική boho luxe διάθεση θα αφεθείτε στη μέθη του ελληνικού καλοκαιριού, ενώ στο Kalivaki, το πιο exclusive σημείο του resort με δική του παραλία θα ζήσετε μοναδικές στιγμές απόλυτης ιδιωτικότητας με θέα το ωραιότερο ηλιοβασίλεμα της Πελοποννήσου.\nΣημειώστε ότι στην «πλατεία» του Resort η street food σκηνή (burgers, κρέπες) και το πατροπαράδοτο σουβλάκι, συμπληρώνουν το γαστρονομικό οικοσύστημα του Olympia Riviera και την προσωπική εμπειρία που βιώνει κάθε φιλοξενούμενος στο συγκρότημα.


Δυσεύρετα τα σπίτια για φοιτητές στο κέντρο της Αθήνας! | Pontos News\nΔίωξη κατά του Λ. Λαυρεντιάδη για κακούργημα σε βάρος του Δημοσίου\nΟι πρώτες κατεδαφίσεις αυθαιρέτων σε εθνικούς δρυμούς και ρέματα στην Αττική\n30 Αύγουστος 2018, 14:56 - Τελευταία Ενημέρωση: 30 Αύγουστος 2018, 14:42\nΔυσεύρετα τα σπίτια για φοιτητές στο κέντρο της Αθήνας!\n(ΑΠΕ-ΜΠΕ / Άλκης Κωνσταντινίδης)\nΣτο «κυνήγι» της κατάλληλης φοιτητικής στέγης επιδίδονται γονείς και επιτυχόντες που θα περάσουν φέτος το κατώφλι της πανεπιστημιακής σχολής της επιλογής τους στην Αθήνα. Όπως δηλώνει στο ΑΠΕ-ΜΠΕ ο πρόεδρος του συλλόγου μεσιτών Αττικής- Πειραιά Λευτέρης Ποταμιάνος, «κάθε χρόνο αυτή την περίοδο, με την ανακοίνωση των αποτελεσμάτων οι γονείς και οι επιτυχόντες αναζητούν εναγωνίως τη συμφέρουσα μίσθωση κατοικίας. Βέβαια, τα τελευταία τρία χρόνια με την άνοδο ενοικίασης καταλυμάτων με Airbnb είναι δύσκολο να βρούμε σπίτια σε πολύ καλή κατάσταση, σύγχρονης κατασκευής, σε διάφορες παροχές. Είναι πολύ δυσεύρετα, έχουν τεράστια ζήτηση, καθώς πολλοί ιδιοκτήτες τα μισθώνουν για τουριστικές κατοικίες καθώς είναι πιο προσοδοφόρα για αυτούς.\n»Η άνθηση του... φαινομένου Airbnb έχει αλλάξει κι έχει επηρεάσει πολύ την κατάσταση. Δεν μπορούμε να βρούμε σπίτια για να εξυπηρετήσουμε τους πελάτες μας.\n»Κι αν βρούμε, τα ζητάνε πολύ ακριβά. Ενδεικτικά, μπορεί για ένα σπίτι 15ετίας 50 τμ σε καλή κατάσταση, να ζητηθεί ενοίκιο μέχρι και 500 ή και 600 ευρώ. Αντίστοιχα τα προηγούμενα χρόνια για τα ίδια σπίτια μπορεί οι τιμές να ήταν μέχρι και 30% χαμηλότερες».\nΌπως τονίζει ο Λ. Ποταμιάνος στο ΑΠΕ-ΜΠΕ, παραδοσιακά οι περιοχές που «χτυπάνε» κόκκινο είναι γύρω από το ιστορικό κέντρο της Αθήνας, τα Εξάρχεια, κοντά στο Πολυτεχνείο, στην περιοχή Ζωγράφου, αλλά και περιοχές κοντά στο Πάντειο Πανεπιστήμιο. «Γενικά το ψάξιμο εστιάζεται σε γειτονιές που βρίσκονται κοντά σε πανεπιστημιακές σχολές. Ακόμη και αν κάποιος επιτυχών φοιτήσει στο ΤΕΙ Αθήνας που βρίσκεται στην περιοχή του Αιγάλεω, προτιμά να βρει σπίτι και να μείνει στο ευρύτερο κέντρο της πρωτεύουσας παρά κοντά στο Αιγάλεω».\nΕπίσης, συμπληρώνει ο Λ. Ποταμιάνος, «θα πρέπει να προσέχουν ώστε τα σπίτια που θέλουν να μισθώσουν να έχουν τις βασικές παροχές εν πλήρη λειτουργία, όπως για παράδειγμα το ηλεκτρικό και τα υδραυλικά. Να είναι όλα σε σωστή κι εύρυθμη λειτουργία. Επιπρόσθετα, θα πρέπει να φροντίζουν τα διαμερίσματα να είναι σε κοντινή απόσταση από τις σχολές των επιτυχόντων και να ζητήσουν πληροφορίες για το πώς θα μετακινούνται. Ένα τελευταίο στοιχείο που εμείς συστήνουμε να προσέξουν, όσο μπορούν, πριν μισθώσουν ένα διαμέρισμα, είναι και οι γείτονες».\nΟ Πειραιάς παραμένει προσιτός και περισσότερο... εύκολος όσον αφορά τα μισθώματα σύμφωνα με τον πρόεδρο του συλλόγου μεσιτών Αττικής-Πειραιά. «Αν και εκεί οι τιμές των ενοικίων έχουν παρουσιάσει μια μικρή αύξηση σε σχέση με τα προηγούμενα χρόνια, ωστόσο είναι μικρότερο το ποσοστό συγκριτικά με την Αθήνα. Από την εμπειρία μου, προτιμάται κυρίως το κέντρο του Πειραιά, το οποίο έχει ως επί το πλείστον παλιές κατοικίες παρά σύγχρονες κατασκευές. Οι τιμές που κυμαίνονται για τα σπίτια στην περιοχή, είναι μεταξύ 4 και 5 ευρώ το τετραγωνικό. Δηλαδή ένα διαμέρισμα γύρω στα 50 τμ ενοικιάζεται γύρω στα 200 με 250 ευρώ αν είναι σε πολύ καλή κατάσταση. Αυτό πιθανό να οφείλεται στο γεγονός ότι τα διαμερίσματα στον Πειραιά δεν έχουν την ίδια ζήτηση για τουριστική εκμετάλλευση όσο έχουν στο κέντρο της Αθήνας».\nΦοιτητες, Κατοικια, Airbnb, Ενοικια


Λαμπριάτικες προετοιμασίες με γιορτινό άρωμα - Madame LeFo\nΕτοιμάσατε τα πασχαλινά ψωμιά και τα κουλουράκια σας; Σκεφτήκατε ποτέ τι θα ήταν το Πάσχα χωρίς φλαούνες και τσουρέκι; Η Λαμπρή βρίσκεται σε απόσταση αναπνοής… Ωστόσο, το συνειδητοποιείτε μόνον όταν οι λαχταριστές φλαούνες και τα μοσχομυρωδάτα τσουρέκια βγαίνουν από το φούρνο… Και το άρωμα τους πλημμυρίζει ολόκληρο το σπίτι!\nΗ αλήθεια είναι… πικρή! Τα βαρυφορτωμένα προγράμματα της καθημερινότητας μας δεν μας αφήνουν χρόνο για να φτιάξουμε με τα χεράκια μας τις λαμπριάτικες λιχουδιές. Γι’ αυτό, αν και χθες ήταν η μέρα τους, εμείς σήμερα θα αναφερθούμε στις πασχαλινές σπεσιαλιτέ του τόπου μας… Βλέπετε οι περισσότερες εργαζόμενες από σήμερα μπορούν πια να αφιερωθούν στα έθιμα και τις παραδόσεις μας. Ευκαιρία λοιπόν, να περιπλανηθούμε λίγο περισσότερο στην ιστορία και τη διατροφική αξία όλων αυτών των πασχαλινών ζυμωμάτων του τόπου μας.\nΦλαούνες, η παράδοση του Πάσχα\nΟι πεντανόστιμες φλαούνες, που χαρακτηρίζουν με τον δικό τους παραδοσιακό τρόπο το Πάσχα στην Κύπρο, μπορεί να είναι απολαυστικές, αλλά ταυτόχρονα πρέπει να είμαστε ιδιαίτερα προσεκτικοί με την κατανάλωσή τους, αφού είναι και αρκετά… επιβαρρυντικές για την υγεία μας. Τα πολλά αυγά που περιέχουν, προκαλούν ένα σωρό επιπτώσεις στον οργανισμό μας- π.χ. αύξηση της χοληστερίνης. Ειδικά μετά τη νηστεία του 50ήμερου, είναι καλό να προσέχετε πόση φλαούνα θα καταναλώσετε από το βράδυ της Ανάστασης και τις υπόλοιπες μέρες του Πάσχα. Γι’ αυτό άλλωστε, ο Σύνδεσμος Διαιτολόγων Κύπρου, συστήνει να τις φτιάξετε μ’ έναν κλασικό, αλλά ταυτόχρονα εναλλακτικό και υγιεινό τρόπο. Τροποποιήστε τη συνταγή σας λοιπόν, βάζοντας λιγότερους κρόκους αυγών (χρησιμοποιήστε για κάθε αυγό 2 ασπράδια και 1 κουταλάκι φυτικό λάδι). Επίσης η ποσότητα του πολύ λιπαρού τυριού μπορεί να αντικατασταθεί με ανάλατη αναρή. Για όσους προτιμούν την γλυκιά γεύση στις φλαούνες αντί ζάχαρη, μπορείτε να προσθέσετε λίγο μέλι στη ζύμη και στη γέμιση, αλλά και σταφίδες. Έτσι, θα αυξήσετε και την περιεκτικότητά τους σε φυτικές ίνες.\nΛαμπριάτικο τσουρέκι με χώρα προέλευσης\nΜπορεί να πιστεύατε ότι το τσουρέκι είναι ελληνικό… Κι όμως, μάλλον, θα πρέπει να αλλάξετε γνώμη. Γιατί το όνομα “τσουρέκι” προέρχεται από την Τουρκική λέξη “corek” που αναφέρεται σε οποιοδήποτε ψωμί είναι φτιαγμένο με ζύμη που περιέχει μαγιά. Υπάρχουν πολλά είδη corek, τόσο αλμυρά όσο και γλυκά, που εμφανίζονται σε διάφορα σχήματα και μεγέθη ανάλογα με την περιοχή. Οι Αρμένιοι και στο Αζερμπαϊτζάν φτιάχνουν επίσης ένα “churek” που είναι ένα στρογγυλό επίπεδο ψωμί πασπαλισμένο με σουσάμι. Το όνομα “τσουρέκι” μάλλον υιοθετήθηκε από τους Έλληνες κατά την περίοδο της τουρκοκρατίας. Μάλλον από τότε ξεκίνησαν να φτιάχνουν την ελληνική εκδοχή ενός γλυκού ψωμιού με γάλα, βούτυρο και αυγά. Βέβαια, τώρα πια στην Ελλάδα και στην Κύπρο, απολαμβάνουμε το τσουρέκι ολόχρονα! Ωστόσο, έχει μια μοναδική σημασία κατά την Πασχαλινή περίοδο, γιατί είναι μόνο ένα από τα εορταστικά ψωμιά της ελληνικής παράδοσης, και το πιο γνωστό.\nΤσουρέκια Θεσσαλονίκης, τα λατρεμένα\nΑδιαμφισβήτητα, τα τσουρέκια της Θεσσαλονίκης είναι τα πιο ξακουστά σε όλη την Ελλάδα και τα λατρεύουμε. Κι εμείς εξασφαλίσαμε για σας μια αυθεντική συνταγή, για τα απολαύσετε κατά τη διάρκεια του Πάσχα και όχι μόνον.\n4 φακελάκια ξηρή μαγιά,\n250 γρ. φρέσκο γάλα,\n1 κουταλιά κοπανισμένο μέχλεπι,\n1 κουταλιά κοπανισμένο κακουλέ, (κάρδαμο),\n200 γρ. φρέσκο αγελαδινό βούτυρο (λιωμένο),\n1 κουταλιά κοπανισμένη μαστίχα,\n1 κρόκο αυγού για το άλειμμα.\nΣε ένα μπολ διαλύετε την μαγιά με το γάλα (χλιαρό), λίγο αλεύρι και 1 κουταλάκι ζάχαρη. Το αφήνετε να αρχίσει η ζύμωση για 1-2 ώρες. Χτυπάτε στο μίξερ τα αβγά με τη ζάχαρη και τα αρωματικά. Σε μια βαθιά λεκάνη βάζετε το αλεύρι, ανοίγετε μια λακούβα και προσθέτετε το μίγμα των αυγών και σιγά-σιγά το μίγμα της μαγιάς και το λιωμένο βούτυρο.\nΖυμώνετε το μίγμα μέχρι να ξεκολλάει απ’ τα χέρια σας. Φτιάχνετε τη ζύμη μια μπάλα, χαράζετε με ένα μαχαίρι έναν σταυρό. Την σκεπάζετε με μια καθαρή βαμβακερή πετσέτα και την αφήνετε σε ζεστό περιβάλλον τουλάχιστον 2- 3 ώρες ώστε να διπλασιαστεί σε όγκο και να χαθεί ο σταυρός.\nΞαναζυμώνετε ελαφρώς με το χέρι και το χωρίζετε σε 2 ή 3 ίσα μέρη. Με ελάχιστο αλεύρι (απλώς αλευρώνετε λίγο τα χέρια σας) φτιάχνετε χοντρά μπαστούνια και τα πλέκετε σε πλεξούδα. Αν θέλετε δίνετε το σχήμα κουλούρας. Απλώνετε μια λαδόκολλα στη λαμαρίνα του φούρνου σας και τα βάζετε το ένα δίπλα στο άλλο, αφήνοντας λίγη απόσταση γιατί θα φουσκώσουν. Τα αφήνετε να ξαναφουσκώσουν. Χτυπάτε το αυγό μ’ ελάχιστο νερό και μ’ ένα πινέλο αλείφετε την επιφάνεια του τσουρεκιού, το πασπαλίζετε με σουσάμι ή αμύγδαλο φιλέ και το ψήνετε στους 160 – 170ο C για 40 λεπτά περίπου στην δεύτερη σκάλα του φούρνου σας, μέχρι να ροδίσει.\nΣημείωση: Ακολουθώντας την ίδια διαδικασία, μπορείτε να κάνετε και γεμιστά τσουρέκια (πουρέ κάστανο, σοκολάτα, μαρμελάδα κλπ). Απλά, θα πιέσετε κάθε κορδόνι στο πάγκο και θα βάλετε την ανάλογη γέμιση κατά μήκος. Θα το κλείσετε προσεχτικά και θα το τυλίξετε σαν κορδόνι. Στη συνέχεια, θα το πλέξετε πλεξούδα και θα ακολουθήστε την ίδια διαδικασία όπως τα απλά τσουρέκια. Επίσης, όταν είναι έτοιμο και έχει κρυώσει τελείως, μπορείτε να το περιχύσετε με μαύρη ή λευκή σοκολάτα ή και από τις δυο ή με γλάσο σοκολάτας.\nΕκτός από τις φλαούνες και το τσουρέκι, υπάρχουν και άλλες ποικιλίες Πασχαλινού ψωμιού, όπως η “λαμπροκούλουρα” ή “λαμπρόψωμο” ή με άλλες ονομασίες ανάλογα με την τοπική παράδοση. Το ψωμί αυτό είναι συμβολικό γιατί αντιπροσωπεύει την ανάσταση του Χριστού, καθώς το αλεύρι ζωντανεύει και μεταμορφώνεται σε ψωμί. Το ψωμί συμβόλιζε τη “ζωή” και στην ειδωλολατρική παράδοση και μπορούμε να βρούμε απομεινάρια της ακόμη και σήμερα, σε παραδόσεις όπως της προσφοράς Πασχαλινού ψωμιού και κόκκινων αυγών στους τάφους αγαπημένων προσώπων κατά το Πάσχα. Όμως στη Χριστιανική παράδοση, το Πασχαλινό ψωμί προσφέρεται στα βαφτιστήρια και σε άτομα με τα οποία υπάρχουν ιδιαίτερες σχέσεις, και στις επαρχιακές κοινωνίες προσφέρεται στον ιερέα της ενορίας. Υπάρχουν αποδείξεις ότι ακόμα τόσο παλιά όσο στο 12ο αιώνα, το Πάσχα οι Χριστιανοί έδιναν ως δώρα ψωμιά διακοσμημένα με αυγά, άλλο ένα σύμβολο ανάστασης και ζωής. Περίπου στο 16ο – 17ο αιώνα, υπάρχουν γραπτές μαρτυρίες ότι στην Κρήτη τα τσουρέκια φτιάχνονταν το Πάσχα χρησιμοποιώντας μόνο αγνό άσπρο αλεύρι και μαγιά σε αντίθεση με το προζύμι. Τα κύρια συστατικά για τη δημιουργία Πασχαλινού ψωμιού είναι αυγά, βούτυρο και γάλα. Είναι προϊόντα που εισέρχονται ξανά στα παραδοσιακά πιάτα ύστερα από την μακρά περίοδο νηστείας της Μεγάλης Σαρακοστής, όπου απαγορεύονται αυτά τα τρόφιμα. Οι τοπικές διαφορές υπαγορεύουν τα υπόλοιπα συστατικά που προστίθενται στο Λαμπριάτικο ψωμί. Τα πιο συνηθισμένα μπαχαρικά που προστίθενται είναι η μαστίχα, το μαχλέπι, το ξύσμα πορτοκαλιού ή βανίλια. Σε ορισμένες περιοχές στην Ελλάδα προτιμούν να κάνουν αλμυρά Πασχαλινά ψωμιά χωρίς ζάχαρη, ενώ τα πιο παραδοσιακά ψωμιά είναι γλυκά, και συμβολίζουν τη γλύκα της ζωής.\nΛαμπριάτικα κουλουράκια, όλο γλύκα!\nΔεν ξεχνάμε όμως και τα κουλουράκια, εκείνα τα τραγανά κουλούρια βουτύρου πασπαλισμένα με σουσάμι, που αποτελούν αναπόσπαστο μέρος των Πασχαλινών γλυκών. Όπως με τις φλαούνες και τα τσουρέκια, τα βρίσκουμε πάντα και παντού, όμως οι καλύτερες συνταγές συνήθως φτιάχνονται το Πάσχα. Τα κλασικά κουλουράκια σε σχήμα πλεξούδας είναι τα πιο γνωστά, όμως και πάλι, ανάλογα με την τοπική παράδοση μπορεί να διαφέρουν σε συστατικά και σχήμα. Οι πιο παραδοσιακές συνταγές περιλαμβάνουν αμμωνία σε σκόνη που τα κάνει φουσκωτά, όμως σήμερα έχει πλέον αντικατασταθεί από το μπέικιν πάουντερ και τη μαγειρική σόδα. Όποια συνταγή κι αν χρησιμοποιήσετε, μόλις τα νόστιμα παραδοσιακά κουλουράκια αρχίσουν να ψήνονται, ολόκληρο το σπίτι θα πλημμυρίσει με εκείνο το γνωστό άρωμα που σηματοδοτεί την έλευση της πιο χαρούμενης γιορτινής ημέρας του Πάσχα.\nΛαμπερά… έθιμα & προετοιμασίες της τελευταίας στιγμής\nΑυτές τις μέρες πριν την Λαμπρή όλες οι νοικοκυρές στην Κύπρο έχουν κάνει ήδη τον γενικό καθαρισμό του σπιτιού. Και από χθες, , Μεγάλη Πέμπτη, ετοιμάζουν τα παξιμάδια τους, τις φλαούνες τους και έβαψαν τα κόκκινα αυγά, που θα τσουγκρίζουν τη νύχτα του Μεγάλου Σαββάτου, μετά την Ανάσταση. Πάντως, εάν ανήκετε στην κατηγορία των εργαζομένων γυναικών και δεν προλάβατε να ετοιμάσετε τις Λαμπριάτικες σπεσιαλιτέ σας, δεν πειράζει… Έχετε και την αυριανή ημέρα! Εμείς δεν μένει παρά να σας ευχηθούμε καλή επιτυχία και στα δικά σας ζυμώματα, και Καλή Ανάσταση…\nΒρείτε τη συνταγή της φλαούνας κάνοντας κλικ εδώ\nΠασχαλινές συμβουλές & συνταγές από τη Thermomix\nTags: EASTER TRADITIONS, FLAOUNES, KOULOURAKIA, LAMPROPSOMA, PASXALINA ETHIMA, TSOUREKIA\nΚαι ποιος δεν θυμάται τον Ηλία Μαμαλάκη; Η «Μπουκιά και…\nΠαρουσιάστηκε πρόσφατα στη Lidl Food Academy το νέο μάθημα που…


Πρώτη γεύση από το νέο Nissan 400Z [vid] - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Πρώτη γεύση από το νέο Nissan 400Z [vid]\nΟι Ιάπωνες ξεκινούν τον χορό των teaser για τον διάδοχο του 370Ζ με ένα πρώτο βίντεο.\nΚαι βάσει του νέου πλάνου της συμμαχίας η Nissan αναμενόμενα θα δώσει προτεραιότητα στην ιαπωνική και στην βορειοαμερικανική αγορά. Ειδικά για την τελευταία το 370Z είναι ένα από τα σπορ κουπέ με την μεγαλύτερη απήχηση. Και από του χρόνου θα παραδώσει και τυπικά την σκυτάλη στο νέο 400Z που θα συνεχίσει μια πορεία που ξεκίνησε το 1969 με το Datsun 240Z.\nΤο πρώτο επίσημο στοιχείο για το 400Z έρχεται με το παρακάτω βίντεο όπου μας δείχνει να περνούν διαδοχικά διάφορα μοντέλα της Nissan. Τελευταίο και πιο εντυπωσιακό είναι ένα κουπέ, το οποίο δεν είναι άλλο από το 400Z. Το οποίο ξεχωρίζει από την flat κεκλιμένη οροφή προς τα πίσω και τους αμυγδαλωτούς σε σχήμα προβολείς.\nΕκτός απρόοπτου το 400Z θα έχει κάτω από το μακρύ του καπό έναν τρίλιτρο twin-turbo εξακύλινδρο βενζινοκινητήρα που θα αποδίδει περίπου 400 άλογα. Πιθανότατα να υπάρξει κάποιου είδους υβριδικό boost που στην περίπτωση της έκδοσης Nismo να ανεβάζει τα άλογα στα περίπου 500. Φήμες κάνουν λόγο και για manual κιβώτιο. Ποιος είπε πως η BMW Z4 M ή η Toyota Supra GR δεν έχει αντίπαλο;\n400Z NISSAN Nissan 370Z Nissan 400Z σπορ κουπέ


Αυτός είναι ο νέος τρόπος της Google για να βρείτε το αγαπημένο τραγούδι σας (Βίντεο) - wifinews.gr\nΜπορείτε να τραγουδήσετε, να σφυρίξετε ή να μουρμουρήσετε\nΟ γίγαντας αναζήτησης κυκλοφόρησε τη λειτουργία την περασμένη εβδομάδα ως τρόπος για τους ανθρώπους να κυνηγούν τραγούδια που δεν γνωρίζουν το όνομα.\nΜπορείτε να τραγουδήσετε, να σφυρίξετε ή να μουρμουρήσετε το τραγούδι μέσω της εφαρμογής αναζήτησης της εταιρείας και θα το εντοπίσει. Εάν διαθέτετε τηλέφωνο Android, μπορείτε επίσης να χρησιμοποιήσετε τον Βοηθό Google για να κάνετε το ίδιο πράγμα.\n“Στην κινητή συσκευή σας, ανοίξτε την πιο πρόσφατη έκδοση της εφαρμογής Google ή βρείτε το widget Αναζήτησης Google, πατήστε το εικονίδιο μικροφώνου και πείτε” ποιο είναι αυτό το τραγούδι; ” ή κάντε κλικ στο κουμπί “Αναζήτηση τραγουδιού”, εξήγησε η Google.\n«Στη συνέχεια, ξεκινήστε το βουητό για 10-15 δευτερόλεπτα. Στον Βοηθό Google, είναι εξίσου απλό. Πείτε “Γεια Google, ποιο είναι αυτό το τραγούδι;” και έπειτα μουρμουρήσετε τη μελωδία. Αυτή η λειτουργία είναι προς το παρόν διαθέσιμη στα Αγγλικά σε iOS και σε περισσότερες από 20 γλώσσες σε Android. Και ελπίζουμε να το επεκτείνουμε σε περισσότερες γλώσσες στο μέλλον. »


Πουφ Galty - Beige - Nima Home\nΠουφ με επένδυση από φυσικό βαμβάκι. Έχει πολύ μαλακό και άνετο κάθισμα. Η φυσική του σύνθεση είναι μαλακή στην υφή, υποαλλεργική, φιλική προς το δέρμα και πολύ ανθεκτική στο χρόνο. Το κάλυμμά του είναι αφαιρούμενο για ευκολία στο καθάρισμα. Είναι πρακτικό σαν κάθισμα, δεν καταλαμβάνει πολύ χώρο, μεταφέρεται εύκολα και ταυτόχρονα διακοσμεί το καθιστικό ή το υπνοδωμάτιο.\nΤο Πουφ Galty Beige έχει τυπωτό ethnic μοτίβο σε χρωματικό συνδυασμό του μπεζ με το εκρού διαθέτει μια υπέροχη ανάγλυφη υφή, που θυμίζει υφαντό. Είναι περιμετρικά στολισμένο με κρόσια, φέρνοντας μια σύγχρονη ρουστίκ - boho αισθητική στη διακόσμηση του σπιτιού, που είναι στις πιο σύγχρονες τάσεις της μόδας. Ταιριάζει πολύ εύκολα σε πολλά διαφορετικά στιλ διακόσμησης. Μια εξαιρετική επιλογή που δημιουργεί αίσθηση ζεστασιάς στον χώρο και παράλληλα μια πολύ μοντέρνα αισθητική άποψη για το σύγχρονο σπίτι.\nΠεριμετρικό τελείωμα με κρόσια\n100% Cotton, Hand Woven\nΜαξιλάρα Δαπέδου Soft On - Gray\nΜαξιλάρα Δαπέδου Siesta - Terracotta\nΠουφ Galty - Gray\nΠουφ Sleek - Ivory


Σύμφωνα με το ΑΠΕ ΜΠΕ, η τακτική ανακρίτρια που είχε αναλάβει τη διενέργεια κύριας έρευνας, περάτωσε την ανάκριση με τυπική κλήση προς τον κατηγορούμενο ηθοποιό καθώς το καταγγελλόμενο αδίκημα φαίνεται να έχει παραγραφεί.\nΗ εξέλιξη αυτή προέκυψε μετά την κατάθεση στη δικαστική λειτουργό του 38χρονου μηνυτή, ο οποίος σύμφωνα με πληροφορίες δήλωσε πως ο καταγγελλόμενος βιασμός του έγινε τον Μάιο του 2005 και όχι τον Μάιο του 2006 όπως είχε αναφέρει αρχικά. Έτσι, το αδίκημα που αποδίδει στον γνωστό από δημοφιλές σίριαλ ηθοποιό, έχει υποπέσει σε παραγραφή λόγω παρέλευσης 15ετίας.\nΤις επόμενες ημέρες αναμένεται να επικυρωθεί από το δικαστικό Συμβούλιο η αρχειοθέτηση της δικογραφίας, σύμφωνα, πάντα, με το ΑΠΕ ΜΠΕ.\nΥπενθυμίζεται πως ο Δημήτρης Ανθης είχε καταγγείλει ότι σε ηλικία 19 ετών έπεσε θύμα βιασμού από τον ηθοποιό. «Είχα τρομάξει, είχα παγώσει, δεν έβρισκα δυνάμεις στο να μπορέσω να κάνω κάτι.\nΣτάθηκα τυχερός γιατί χτύπησε το τηλέφωνό του και έτσι σηκώθηκε από το κρεβάτι για να απαντήσει», είχε αναφέρει σε συνέντευξή του. «Νιώθω ότι ξαναζώ όλα αυτά που έζησα τότε. Μου δίνεται ευκαιρία να μιλήσω πρώτα για εμένα και ίσως για κάποιους ανθρώπους που δεν έχουν βήμα, ορμώμενος από την πολύ γνωστή συνέντευξη του Νίκου Σ., του τότε 19χρονου. Υπήρχε μια ταύτιση με την ιστορία αυτή και το δεύτερο πρόσωπο ενστικτωδώς κατάλαβα ότι ήταν αυτό που με κακοποίησε», είχε σημειώσει.\nΤελευταία ενημέρωση: 18:25 - 19/03/2021\nΣτις 19:00 οι ανακοινώσεις Χαρδαλιά για τα νέα μέτρα Για ποιους επιτρέπεται το ψάρεμα


Berdorf: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Berdorf\nBerdorf: Δημοφιλείς κατηγορίες\nBerdorf: Φτηνά ξενοδοχεία\nBerdorf: Οικογενειακά ξενοδοχεία\nBerdorf: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Berdorf); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά ξενοδοχείου τελευταίας στιγμής. Τα ξενοδοχεία με διαθεσιμότητα για απόψε περιλαμβάνουν τα εξής: Hotel Le Bisdorff.\nΠροβολή 5 ξενοδοχείων στην περιοχή Berdorf, ανάλογα με τη δημοτικότητά τους.\nΠροσφορές τελευταίας στιγμής για Berdorf\nΨάχνετε για άμεση κράτηση σε κάποιο ξενοδοχείο (Berdorf); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Berdorf. Ταξιδιώτες όπως εσείς έγραψαν 277 κριτικές και δημοσίευσαν 293 αυθεντικές φωτογραφίες για ξενοδοχεία (Berdorf) στο TripAdvisor.


ΦΙΛΟΖΩΙΚΟΣ ΣΥΛΛΟΓΟΣ ΝΑΥΠΛΙΟΥ "ΟΙ ΑΔΕΣΠΟΤΟΙ" (official): ''ΑΠ' ΤΑ ΣΑΛΟΝΙΑ ΣΤΑ ΑΛΩΝΙΑ''\n''ΑΠ' ΤΑ ΣΑΛΟΝΙΑ ΣΤΑ ΑΛΩΝΙΑ''\nΔΕΝ ΞΕΡΩ ΤΙ ΑΛΟ ΜΠΟΡΕΙ ΝΑ ΗΘΕΛΕ ΕΝΑΣ ΙΔΙΟΚΤΗΤΗΣ ΑΠΟ ΕΝΑ ΠΙΤ ΜΠΟΥΛ? ΕΙΝΑΙ ΚΥΡΙΑ ΜΕ ΤΑ ΟΛΑΤΗΣ, ΔΕΝ ΛΕΡΩΝΕΙ ΣΤΟ ΤΣΙΜΕΝΤΟ ΠΑΡΑ ΜΟΝΟ ΣΤΟ ΧΩΜΑ, ΤΡΩΕΙ ΚΑΙ ΠΙΝΕΙ ΜΟΝΟ ΑΝ ΤΑ ΜΠΟΛ ΕΙΝΑΙ ΠΕΝΤΑΚΑΘΑΡΑ ΚΑΙ ΠΑΝΩ ΑΠΟ ΟΛΑ ΔΕΝ ΒΓΑΙΝΕΙ ΒΟΛΤΑ ΣΕ ΒΡΕΓΜΕΝΟΥΣ Η' ΛΑΣΠΩΜΕΝΟΥΣ ΔΡΟΜΟΥΣ. ΑΝ ΣΤΟ ΔΡΟΜΟ ΤΗΣ ΒΡΕΘΕΙ ΚΑΝΕΝΑΣ ΑΛΗΤΗΣ ΚΑΙ ΤΗΣ ΣΦΥΡΙΞΕΙ ΜΕ ΣΕΞΟΥΑΛΙΚΑ ΥΠΟΝΟΟΥΜΕΝΑ ΑΥΤΗ ΑΔΙΑΦΟΡΕΙ, ΤΟΝ ΠΡΟΣΠΕΡΝΑΕΙ ΚΑΙ ΤΟΥ ΚΟΥΝΑΕΙ ΠΡΟΚΛΗΤΙΚΑ ΤΗΝ ΟΥΡΑ ΓΙΑ ΝΑ ΤΟΥ ΘΥΜΙΣΕΙ ΟΤΙ ΔΕΝ ΕΧΟΥΝ ΚΑΙ ΤΗΝ ΙΔΙΑ ΚΑΤΑΓΩΓΗ.........ΠΟΥ ΤΟΛΜΗΣΕ ΝΑ ΡΙΞΕΙ ΤΑ ΜΑΤΙΑ ΤΟΥ ΠΑΝΩ ΤΗΣ........Α''' ΚΑΙ ΓΙΑ ΝΑ ΜΗΝ ΞΕΧΝΙΟΜΑΣΤΕ ,ΑΝ ΚΑΙ ΔΕΝ ΚΑΝΕΙ ΝΑ ΑΝΑΦΕΡΟΜΑΙ ΣΤΗΝ ΗΛΙΚΙΑ ΜΙΑΣ ΚΥΡΙΑΣ, ΕΙΝΑΙ ΠΕΡΙΠΟΥ ΕΝΑΜΙΣΙ ΧΡΟΝΟΥ ΚΑΙ ΒΡΕΘΗΚΕ ΝΑ ΠΛΟΥΤΙΖΕΙ ΤΙΣ ΓΝΩΣΕΙΣ ΤΗΣ ΣΤΑ ΑΡΧΑΙΑ ΤΗΣ ΤΙΡΥΝΘΑΣ ΝΑΥΠΛΙΟΥ. ΕΝΟΕΙΤΕ ΟΤΙ ΨΑΧΝΕΙ ΕΝΑ ''ΚΥΡΙΛΕ'' ΣΠΙΤΙ ΓΙΑ ΝΑ ΠΕΡΑΣΕΙ ΤΟ ΥΠΟΛΟΙΠΟ ΤΗΣ ΖΩΗΣ ΤΗΣ ΠΟΥ ΘΑ ΔΙΑΘΕΤΕΙ ΚΛΙΜΑΤΙΣΜΟ, ΘΕΑ ΑΠΟ ΤΙΣ ΒΕΡΑΝΤΕΣ ΚΑΙ ΥΠΗΡΕΤΙΚΟ ΠΡΟΣΩΠΙΚΟ!!!!!!! (ΣΤΕΛΙΟΣ 6944773252)\nΓαύγισαν Marivili T. στις 9:42 μ.μ.


Γιώργος Χρυσοστόμου: "Πήγα να "φύγω" 3 φορές στον ύπνο μου από εισρόφηση. Φοβήθηκα" | Simple News\nΓιώργος Χρυσοστόμου: “Πήγα να “φύγω” 3 φορές στον ύπνο μου από εισρόφηση. Φοβήθηκα”\nΚαλεσμένος της εκπομπής “Οδηγός καλής ζωής” θα βρεθεί το Σαββατοκύριακο ο Γιώργος Χρυσοστόμου και μέσα από το “Happy Day” προβλήθηκε ένα απόσπασμα, στο οποίο ο ηθοποιός μιλάει για τη σχέση του με το φαγητό η οποία απείλησε ακόμα και τη ζωή του.\nΧαρακτηριστικά ο ΓιώργοςΧρυσοστόμου είπε στον Μιχάλη Κεφαλογιάννη ότι: “Μέχρι τα 18 μου είχα μια πολύ ισορροπημένη διατροφή. Ζούσα σε μια πολύ χριστιανική οικογένεια που τρεις φορές τον χρόνο έκανε νηστεία. Αυτό άμεσα ήταν αποτοξίνωση. Όταν πέρασα στη σχολή στη Θεσσαλονίκη, λόγω των οικονομικών ζούσα με τυλιχτό. Στον στρατό πήρα πάρα πολλά κιλά και από τα 21 που ήρθα στην Αθήνα το junk food ήταν καθημερινότητα. Πριν από 2 χρόνια έβγαλα το αλκόολ από τη ζωή μου. Αυτό άρχισε να μου αλλάζει το βιολογικό ρολόι. Ή θα περίμενα να μου το πει κάποιος γιατρός να το κάνω ή θα έλεγα από δω και πέρα θα ζήσω αλλιώς. Έκανα εξετάσεις, η χοληστερίνη ήταν… παντού. Στο στομάχι είχα παλλινδρόμηση. Πήγα να “φύγω” 3 φορές στον ύπνο μου από εισρόφηση. Φοβήθηκα. Δεν θα ήταν και γοητευτικό να γραφτεί ότι “έφυγα” από μια μακαρονάδα”.\nPrevious o MEGA αγόρασε το στούντιο που θα στεγάσει τη νέα εκπομπή της Ελένης Μενεγάκη! Ο Βαγγέλης Μαρινάκης απέκτησε τα δικά του στούντιο για να στεγάσει τη νέα κορυφαία παρουσιάστρια του MEGA\nNext H Ελένη Μενεγάκη ακολούθησε στο Instagram τη Φαίη Σκορδά Οι δύο διάσημες κυρίες της μικρής οθόνης πλέον είναι διαδικτυακές φίλες!